# Munka a menükkel

Ez a fejezet a munkaasztal menüinek használatát mutatja be.

## Bevezetés a menükbe

Az összes munkaasztal-műveletet elérhető a menükből. A menüpanel tartalmaz menüket, így a paneleket és menüket használva végezhetjük el feladatainkat. Különböző műveleteket hajthatunk végre a menükön, mint például a menü elemeinek panelre másolását.

A munkaasztalról a következő műveleteket érhetjük el:

- Alkalmazások menü: sok alkalmazást, parancsot és beállítást érhetünk el az Alkalmazások menüből. Az asztal beállítóeszközeit is az Alkalmazások menüben találhatjuk.

- Műveletek menü: a munkaasztallal kapcsolatos feladatok parancsait találhatjuk a Műveletek menüben. Például, elindíthatjuk a Fájlok keresése alkalmazást, vagy kiléphetünk a rendszerből.

- GNOME menü: az Alkalmazások és a Műveletek menük összes elemét érhetjük el a GNOME menüből. Több GNOME menü gombot is helyezhetünk a paneljeinkre.

Az asztal hátterére jobb gombbal kattintva megnyithatjuk a Munkaasztal menüt. A Munkaasztal menü segítségével a munkaasztal hátterével kapcsolatos feladatokat végezhetjük el.

Az menük több lehetőséget biztosítanak a feladatok elvégzésére, így a kívánt módon végezhetőek el a feladatok.

## A menü tulajdonságai

A menük a következő elemeket tartalmazhatják:

- almenük

- indítóikonok és menüelemek

A menüelemtől jobbra található nyílt azt jelzi, hogy az elem egy almenü. Ha az almenüre mutatunk, az megnyílik. Ezután választhatunk az almenü elemeiből.

Ha egy indítóikont választunk, az indítóikon elindít egy alkalmazást, vagy futtat egy parancsot. Jobb gombbal kattintva az indítóikonra megnyithatjuk az elem felugró menüjét. A menü segítségével hozzáadhatjuk az elemet egy panelhez, vagy más feladatokat végezhetünk el. A felugró menüről további információk a következő bekezdésben találhatók.

Megváltoztathatjuk a munkafolyamat témáját a menük kinézetének változtatásához. A téma változtatásához válasszuk az Alkalmazások Munkaasztal beállításai Téma elemet.

### Az indítóikon felugró menüje

A menükön található indítóikonok rendelkeznek egy felugró menüvel, melynek segítségével az indítóikonnal kapcsolatos műveleteket végezhetjük el. Ha jobb gombbal kattintunk az indítóikonra, az indítóikon menüje nyílik meg. A felnyíló menü tartalmaz egy almenüt, melyben a menüvel kapcsolatos feladatokat végezhetünk el.

Az indítóikon menüjét a következő feladatok elvégzésére használhatjuk:

- Indítóikonok hozzáadása a panelekhez.

- Indítóikonok eltávolítása a menükből.

- A Program futtatása párbeszédablak megnyitása az indítóikon parancsával.

- Menük panelekre helyezése. Menüket menüelemként, vagy fiókelemként adhatunk a panelekhez.

- Új elemek menükre helyezése.

- Az almenük és indítóikonok tulajdonságainak megváltoztatása.

goseditmainmenu-FIG-39 mutatja a felugró menüt.

#### Az indítóikon felugró menüje

Az indítóikon felugró menüje. A szövegkörnyezet értelmezi a képet.

goseditmainmenu-TBL-30 leírja az indítóikon felugró menüjén található elemeket.

### Elemek az indítóikon felugró menüjén

Elem | Leírás
Indítóikon hozzáadása a panelhez | Hozzáadja az indítóikont ahhoz a panelhez, ahonnan a menüt nyitottuk.
Elem eltávolítása | Eltávolítja az indítóikont a menüből.
Futtató párbeszédablakba helyezés | Megjeleníti a Program futtatása ablakot az indítóikon Parancs mezőjének tartalmával, mint paranccsal.
`alkalmazás_neve` súgó | Megnyitja az alkalmazás súgóját.
Tulajdonságok | Megjelenít egy ablakot, melyben az indítóikon tulajdonságait szerkeszthetjük.
Teljes menü Elem hozzáadása fiókként a panelhez | Fiókként hozzáadja az almenüt ahhoz a panelhez, amelyikből megnyitottuk a menüt.
Teljes menü Elem hozzáadása menüként a panelhez | Menüelemként hozzáadja az almenüt ahhoz a panelhez, amelyikből megnyitottuk a menüt.
Teljes menü Új menüelem hozzáadása | Segítségével új elemet adhatunk az almenühöz.
Teljes menü Tulajdonságok | Megjelenít egy párbeszédablakot, ahol az almenü tulajdonságait szerkeszthetjük.

## Alkalmazások menü

Az Alkalmazások menü almenük szerkezetét tartalmazza, melyekből a GNOME alkalmazásokat és beállítóeszközöket indíthatjuk el. Az Alkalmazások menü tartalmazza a Munkaasztal beállításai menüt. A Munkaasztal beállításai menüt a munkaasztal beállítóeszközeinek elindításához használhatjuk. Az Alkalmazások menü tartalmazza a fájlkezelőt és a súgóböngészőt is.

Az Alkalmazások menü a következő helyeken található meg:

- Menüpanel

- Kezdd itt! hely a Nautilusban

- GNOME menü

## Műveletek menü

A Műveletek menü különböző parancsokat tartalmaz, melyek segítségével a munkaasztallal kapcsolatos feladatokat hajthatjuk végre. Az goseditmainmenu-TBL-52 a Műveletek menü parancsait mutatja be.

## Műveletek menü parancsai

Menüelem | Művelet
Program futtatása | Megnyitja a Program futtatása párbeszédablakot. A Program futtatása párbeszédablakot parancsok futtatására használhatjuk. További információk: gospanel-23.
Fájlok keresése | Elindítja a Fájlok keresése alkalmazást. További információk a Fájlok keresése kézikönyvben találhatók.
Képernyőkép | Képernyőképet készít a munkaasztalról és megnyitja a Képernyőkép párbeszédablakot. A párbeszédablak használatával elmenthetjük a képernyőképet.
Képernyőzár | Zárolja a képernyőt.
Kilépés | Kilép a jelenlegi munkamenetből.

A Műveletek menü a következő helyeken található meg:

- Menüpanel

- GNOME menü. A Műveletek menü elemei a GNOME menü legfelső szintjén találhatók.

### A program futtatása ablak használata

A Program futtatása párbeszédablak hozzáférést enged a parancssorhoz. Ha egy parancsot futtatunk a Program futtatása ablakból, a parancs kimenetét nem látjuk.

Egy parancs parancssorból való futtatásához végezzük el a következő lépéseket:

1. Nyissuk meg a Program futtatása ablakot. A Program futtatása ablakot a következő módok valamelyikén nyithatjuk meg:

   - A menüpanelből

     Válasszuk az Alkalmazások Program futtatása elemet.

   - A GNOME menü segítségével

     Nyissuk meg a GNOME menüt, majd válasszuk a Program futtatása elemet.

   - Gyorsbillentyűk használatával

     A Program futtatása ablak alapértelmezett gyorsbillentyűje az Alt F2. A Program futtatása megjelenítésének gyorsbillentyűjét a Gyorsbillentyűk beállítóeszközben változtathatjuk meg. A gyorsbillentyűk megváltoztatásához válasszuk az Alkalmazások Munkaasztal beállításai Gyorsbillentyűk menüpontot.

   - Egy indítóikon felugró menüjéből

     Kattintsunk jobb gombbal egy indítóikonra a menüben, majd válasszuk a Futtató párbeszédablakba helyezés elemet a felugró menüből. A Program futtatása ablak jelenik meg, a parancs mezőben az indítóikon parancsával.

   A Program futtatása ablak jelenik meg.

2. Írjuk be a kívánt parancsot az üres mezőbe. Esetleg a már korábban futtatott parancsok kiválasztásához kattintsunk a lefelé mutató nyílra a parancsmező mellett, majd válasszuk a futtatandó parancsot.

   Esetleg kattintsunk az Ismert alkalmazások gombra az elérhető alkalmazások listájának megjelenítéséhez.

   Használhatjuk a Fájl hozzáfűzése gombot egy fájlnév parancssorhoz fűzéséhez. Például, beírhatjuk az emacs parancsot, majd kiválaszthatjuk a szerkesztendő fájlt.

   Válasszuk a Terminálban fusson beállítást a parancs vagy alkalmazás terminálablakból való futtatásához. Olyan alkalmazások vagy parancsok futtatásánál használjuk ezt a beállítást, melyek nem hoznak létre a futásukhoz külön ablakot.

3. Kattintsunk a Futtatás parancsra a Program futtatása ablakban.

### Képernyőkép készítése

A következő módokon készíthetünk képernyőképet:

- A Műveletek menü használatával

  A teljes képernyő képének elkészítéséhez válasszuk a Műveletek Képernyőkép menüpontot. Megjelenik a Képernyőkép ablak. A képernyőkép mentéséhez válasszuk a Képernyőkép mentése fájlba beállítást. Írjuk be a képernyőkép útvonalát és a fájlnevét a lenyitható mezőbe. Esetleg egy másik könyvtárba mentéshez kattintsunk a Keresés gombra. A könyvtár kiválasztása után kattintsunk az OK gombra.

  A képernyőképeket a munkaasztalra is elmenthetjük. A képernyőkép munkaasztalra mentéséhez válasszuk a Képernyőkép mentése a munkaasztalra beállítást.

- Gyorsbillentyűk használatával

  A képernyőkép készítéséhez használhatjuk a következő gyorsbillentyűket is:

  Alapértelmezett gyorsbillentyűk | Művelet
  Print Screen | Képernyőképet készít a teljes képernyőről, majd megjeleníti a Képernyőkép ablakot. Használjuk a Képernyőkép ablakot a képernyőkép mentéséhez.
  Alt Print Screen | Képernyőképet készít a fókuszban levő ablakról, majd megjeleníti a Képernyőkép ablakot. Használjuk a Képernyőkép ablakot a képernyőkép mentéséhez.

  A Gyorsbillentyűk beállítóeszköz használatával módosíthatjuk az alapértelmezett gyorsbillentyűket.

- Parancs használatával

  Használhatjuk a `gnome-panel-screenshot` parancsot a képernyőkép készítéséhez. A `gnome-panel-screenshot` parancs képernyőképet készít a teljes képernyőről, majd megjeleníti a Képernyőkép ablakot. Használjuk a Képernyőkép ablakot a képernyőkép mentéséhez.

  A `gnome-panel-screenshot` parancsot a következőképpen használhatjuk:

  Opció | Művelet
  `--window` | Képernyőképet készít a fókuszban lévő ablakról, majd megjeleníti a Képernyőkép ablakot. Használjuk a Képernyőkép ablakot a képernyőkép mentéséhez.
  `--delay=`másodperc`` | A megadott számú másodperc eltelte után képernyőképet készít, majd megjeleníti a Képernyőkép ablakot. Használjuk a Képernyőkép ablakot a képernyőkép mentéséhez.
  `--help` | Megjeleníti a parancs opcióit.

## GNOME menü

A GNOME menü. Menüelemek: Alkalmazások, CDE menü, program futtatása, fájlok keresése, képernyőkép, képernyőzár és kilépés.

Szinte az összes alkalmazást, parancsot és beállítást elérhetjük a GNOME menü használatával.

A GNOME menü a következő felső szintű menüket és speciális menüelemeket biztosítja:

- Alkalmazások: ez tartalmazza az összes alkalmazást és beállítóeszközt. Ez a menü tartalmazza a fájlkezelőt és a súgóböngészőt is.

- Műveletek: a munkaasztallal kapcsolatos feladatokhoz tartalmaz parancsokat, mint például a Képernyőzár és a Kilépés parancsot. A Műveletek menü elemei a GNOME menü legfelső szintjén találhatók.

A GNOME menü gombját hozzáadhatjuk a panelekhez. Alapértelmezésben a GNOME menüt egy stilizált lábnyom ikon jelzi, a következőképpen:

A GNOME menü ikonja.

### A GNOME menü megnyitása

A GNOME menüt a következő módokon nyithatjuk meg:

- Egy panelről a GNOME menü segítségével

  Kattintsunk a GNOME menüre.

- Gyorsbillentyűk használatával

  Használhatunk gyorsbillentyűket a GNOME menü megnyitására. A gyorsbillentyűk használatakor a GNOME menü megjelenik az egérmutatónál.

  A GNOME menü megnyitásához rendelt alapértelmezett gyorsbillentyű az Alt F1. A GNOME menühöz rendelt gyorsbillentyű megváltoztatásához válasszuk az Alkalmazások Munkaasztal beállításai Gyorsbillentyűk menüpontot.

### A GNOME menüpanelre helyezése

Annyi GNOME menü gombot adhatunk a panelekhez, amennyit csak akarunk. A GNOME menü panelre helyezéséhez kattintsunk jobb gombbal a panel egy üres helyére. Válasszuk a Panelre helyezés GNOME menü menüpontot.

## A menük testreszabása

A következő menük tartalmát módosíthatjuk:

- Alkalmazások menü

- Munkaasztal beállításai menü

A következő munkaasztal-elemekkel szabhatjuk testre a menüket:

- Menük a paneleken

- Nautilus fájlkezelő

Ha paneleket használunk a menük testreszabásához, használjuk az indítóikon felugró menüjét. További információk: goseditmainmenu-11.

Ha a Nautilus fájlkezelőt használjuk a menük testreszabásához, el kell érnünk az Alkalmazások menüt, vagy a Munkaasztal beállításai menüt a Nautilus alkalmazásból. Az Alkalmazások vagy a Munkaasztal beállításai menü eléréséhez nyissunk egy Nautilus ablakot. Válasszuk az Ugrás Kezdd itt elemet. Kattintsunk duplán az Alkalmazások elemre vagy a Munkaasztal beállításai elemre. A Nautilus alkalmazásról további információk a Nautilus fájlkezelőben találhatók.

### Menü hozzáadása

Egy menü hozzáadásához végezzük el a következő műveleteket:

1. Egy Nautilus ablakban keressük meg azt a helyet, ahova a menüt hozzá szeretnénk adni. Például az Alkalmazások menühöz válasszuk az Ugrás Kezdd itt elemet, majd kattintsunk duplán az Alkalmazások elemet.

2. Válasszuk a Fájl Új mappa menüpontot. Egy névtelen mappa a táblára kerül. A mappa neve ki van választva.

3. Írjuk be a mappa nevét, majd üssük le az Enter billentyűt.

A következő kilépés-belépésnél a menü a hozzárendelt helyre kerül.

### Indítóikon hozzáadása egy menühöz

Egy indítóikon menühöz adásához végezzük el a következő műveleteket:

1. Kattintsunk jobb gombbal arra az elemre, amelyhez indítóikont szeretnénk létrehozni.

2. Válasszuk a Teljes menü Új elem hozzáadása a menühöz menüpontot. Egy Indítóikon létrehozása ablak jelenik meg.

3. Adjuk meg az indítóikon tulajdonságait az Indítóikon létrehozása ablakban. Az Indítóikon létrehozása ablakkal kapcsolatban további információ a Munka a panelekkel helyen található.

4. Kattintsunk az OK gombra.

### Indítóikon másolása egy menübe

Egy létező indítóikon menübe másolásához végezzük el a következő műveleteket:

1. Egy Nautilus ablakban keressük meg azt a helyet, ahova az indítóikont másolni szeretnénk. Például egy indítóikon Alkalmazások menüből másolásához válasszuk az Ugrás Kezdd itt elemet, majd kattintsunk duplán az Alkalmazások elemet.

2. Válasszuk ki a másolni kívánt indítóikont, majd válasszuk a Szerkesztés Fájl másolása elemet.

3. Egy Nautilus ablakban, keressük meg azt a helyet ahova másolni szeretnénk az indítóikont.

4. Válasszuk a Szerkesztés Fájlok beillesztése elemet. Az indítóikon az új helyre került.

Esetlegesen az indítóikont áthúzhatjuk egyik helyről a másikra.

A következő kilépés-belépés után az indítóikon az új helyére kerül.

### Menü tulajdonságainak szerkesztése

Egy menü tulajdonságainak szerkesztéséhez végezzük el a következő műveleteket:

1. Kattintsunk jobb gombbal a szerkesztendő menü egy elemére.

2. Válasszuk a Teljes menü Tulajdonságok menüpontot. Az Indítóikon tulajdonságai ablak jelenik meg.

3. Módosítsuk a menü tulajdonságait az Indítóikon tulajdonságai ablakban. Az Indítóikon tulajdonságai ablakkal kapcsolatban további információk a Munka a panelekkel helyen találhatók.

4. Kattintsunk az OK gombra.

### Menüelem szerkesztése

Egy menüelem szerkesztéséhez végezzük el a következő műveleteket:

1. Kattintsunk jobb gombbal a szerkesztendő elemre.

2. Válasszuk a Tulajdonságok menüpontot. Az Indítóikon tulajdonságai ablak jelenik meg.

3. Módosítsuk az indítóikon tulajdonságait az Indítóikon tulajdonságai ablakban. További információkat az Indítóikon tulajdonságai ablakkal kapcsolatban a Munka a panelekkel helyen találhatók.

4. Kattintsunk az OK gombra.

### Elem törlése a menüből

Egy elem törléséhez a menüből használjuk az indítóikon felugró menüjét. Egy elem törléséhez végezzük el a következő műveleteket:

1. Kattintsunk jobb gombbal a törölni kívánt elemre.

2. Válasszuk az Elem törlése menüpontot.