# A munkaasztal hátterének használata

Alapértelmezés szerint a Nautilus fájlkezelő kezeli a munkaasztal hátterét. Ha nem a Nautilust használjuk a munkaasztal hátterének kezelésére, ezt a fejezetet figyelmen kívül hagyhatjuk. Ez a fejezet bemutatja, hogy hogyan használhatjuk a Nautilust a munkaasztal hátterének kezelésére.

## Bevezetés a munkaasztalháttér használatába

A munkaasztalháttér a munkaasztal minden más látható része mögött helyezkedik el. A munkaasztalháttér a felhasználói felület aktív része. A munkaasztalháttéren a következő műveleteket hajthatjuk végre:

- Alkalmazások indítása, fájlok és mappák megnyitása.

  A munkaasztalháttéren objektumokat helyezhetünk el, ezek segítségével könnyebben elérhetjük a fájlokat, mappákat vagy a gyakran használt alkalmazásokat. Például elhelyezhetünk indítóikont a munkaasztalháttéren. Létrehozhatunk a gyakran használt fájljainkra szimbolikus kapcsokat, majd ezeket elhelyezhetjük a munkaasztalon. A munkaasztal fájlok és mappák tárolására is alkalmas.

- A Munkaasztal menü megjelenítése.

  Jobb gombbal kattintsunk a munkaasztal egy üres felületére: ekkor megjelenik a Munkaasztal menü. A Munkaasztal menü segítségével végezhetünk munkaasztal-műveleteket.

- Munka a Kukával.

  A már feleslegessé vált elemeket elhelyezhetjük a Kukában vagy kiüríthetjük a Kukát.

- A munkaasztal hátterének testreszabása

  Beállíthatjuk a munkaasztal hátterének mintáját vagy színét.

Alapértelmezés szerint a munkaasztalháttér három objektumot tartalmaz. A következő táblázat a munkaasztalon látható alapértelmezett objektumokat mutatja be:

gosdeskback-tbl-84 leírja a munkaasztalháttéren megtalálható három alapobjektum feladatát

## A munkaasztalháttér alapobjektumai

Objektum | Komponens | Feladat
A saját mappa megjelenítése | Saját mappa | Megnyit egy Nautilus-ablakot, és a nézetpanelen megjeleníti a saját könyvtárunkat.
Megjeleníti a Kezdd itt! ikont. | Kezdd itt! | Kiindulás pont a GNOME munkaasztal kulcsfontosságú elemeihez.
Megjeleníti a Kuka ikont. | Kuka | Megnyit egy Nautilus-ablakot, és a nézetpanelen megjeleníti a Kuka tartalmát.

## A munkaasztal hátterének elindítása

Ha nem a Nautilus kezeli a munkaasztal hátterét, az alapobjektumok nem jelennek meg. Ebben az esetben újra kell indítani a munkaasztalhátteret. Ha az alapobjektumok nem jelennek meg a munkaasztalháttéren, a következők egyike igaz:

- Úgy van beállítva a Nautilus, hogy nem a Nautilus kezeli a munkaasztalhátteret. A munkaasztalháttér újraindításához úgy kell beállítani a Nautilust, hogy az kezelje a munkaasztalhátteret.

- Véletlenül megállítottuk a munkaasztal hátterét megjelenítő folyamatot (process). A munkaasztal újraindításához be kell állítanunk a Nautilust, hogy az jelenítse meg a hátteret.

- Letöröltük a `/.nautilus` könyvtárat. A munkaasztal újraindításához be kell állítanunk a Nautilust, hogy az jelenítse meg a hátteret.

Annak beállításához, hogy a Nautilus jelenítse meg a hátteret, a következőket kell tennünk:

1. Válasszuk az Alkalmazások Saját mappa menüpontot. Megjelenik egy Nautilus-ablak.

2. Válasszuk a Szerkesztés Beállítások menüpontot. Megjelenik a Beállítások párbeszédablak. Válasszuk ki a Munkaasztal és Kuka kategóriát.

3. Válasszuk a Nautilus jeleníti meg a hátteret lehetőséget.

4. A párbeszédablak bezárásához kattintsunk a Bezárás gombra.

Ahhoz, hogy a Nautilus jelenítse meg a hátteret, a következőket kell tennünk:

1. Válasszuk az Alkalmazások Saját mappa menüpontot. Megjelenik a Nautilus First Time Setup.

2. A Nautilus First Time Setup lehetővé teszi, hogy testreszabjuk a Nautilus munkakörnyezetet. Kövessük a Nautilus First Time Setup utasításait. Az Átállás GMC-ről Nautilusra oldalon, válasszuk ki a Nautilus jeleníti meg a hátteret lehetőséget.

3. A Befejezés oldalon kattintsunk a Befejezés gombra.

## A munkaasztal hátterén elhelyezkedő objektumok

A munkaasztal hátterén elhelyezkedő objektumok olyan ikonok, amelyekkel fájlokat, mappákat vagy alkalmazásokat nyithatunk meg. Minden ilyen objektum a munkaasztal hátterének mappájában helyezkedik el. Amikor objektumot helyezünk át a munkaasztalra, az objektumok ebbe a mappába kerülnek. A saját mappánkat is használhatjuk a munkaasztal háttereként.

Alapértelmezésben a munkaasztalon három objektum található. A munkaasztalra további objektumokat helyezhetünk el, ezek segítségével könnyebben elérhetjük a fájlokat, mappákat vagy a gyakran használt alkalmazásokat. Például elhelyezhetünk indítóikonokat a munkaasztalon, így könnyebben elérhetjük a gyakran használt alkalmazásokat.

gosdeskback-tbl-86 bemutatja, hogy milyen objektumtípusokat adhatunk a munkaasztalhoz.

## Munkaasztal-objektumtípusok

Objektumtípus | Leírás
Szimbolikus kapocs | A szimbolikus kapocs egy másik fájlra vagy mappára mutató objektum. Amikor a munkaasztalról egy szimbolikus kapcsot nyitunk meg, valójában a kapocs által hivatkozott fájl vagy mappa nyílik meg. A szimbolikus kapcsokat átmásolhatjuk vagy áthelyezhetjük a munkaasztalra. A szimbolikus kapcsokat az objektumokon megjelenő nyilat ábrázoló matricáról ismerhetjük meg.
Indítóikon | A következő indítóikon-típusokat helyezhetjük el a munkaasztalon: Alkalmazás: egy adott alkalmazást indít el. Hivatkozás: fájlra, mappára vagy URL-re mutató hivatkozás.
Fájl | A munkaasztalon fájlokat is tárolhatunk. A munkaasztalon található fájlok a fájlrendszeren a munkaasztalkönyvtárban találhatók (~/Desktop).
Mappa | A mappákat áthelyezhetjük a munkaasztalra, vagy akár ott is létrehozhatjuk őket. A munkaasztalon található mappák a fájlrendszeren a munkaasztalkönyvtárban találhatók (~/Desktop).

A munkaasztal objektumait a következő módon lehet módosítani:

- Megjeleníthetjük az objektum tulajdonságait.

- Átnevezhetjük az objektumot.

- Megváltoztathatjuk az objektum hozzáférési jogosultságait.

- Megváltoztathatjuk az objektum ikonját.

- Átméretezhetjük az objektum ikonját.

- Ragaszthatunk matricát az objektumra.

A következő bekezdések leírják, hogy hogyan dolgozhatunk a munkaasztalon található objektumokkal.

### Munkaasztal-objektumok kijelölése

Egy munkaasztalobjektum kijelöléséhez, kattintsunk az objektumra. Több objektum kijelöléséhez nyomjuk le és tartsuk nyomva a Ctrl billentyűt, majd kattintsunk egymás után a kijelölendő objektumokra.

Egybefüggő munkaasztalrészt is kijelölhetünk. Ehhez kattintsunk bal gombbal a munkaasztalra, majd a gomb nyomvatartása mellett húzzuk át az egeret a kijelölendő rész felett. A kijelölt munkaasztalrészt a művelet közben látható szürke téglalap mutatja.

Több munkaasztalrész kijelöléséhez, nyomjuk le és tartsuk nyomva a Ctrl gombot, majd húzzunk kijelölést a megfelelő munkaasztalrészek fölé.

### Objektum megnyitása a munkaasztalról

Munkaasztal-objektum megnyitásához kattintsunk duplán az objektumra. Más megoldás: jobb egérgombbal kattintsunk az objektumra, majd válasszuk ki a felbukkanó menüből a Megnyitás lehetőséget. Az objektum megnyitásakor a rendszer az objektumhoz rendelt alapértelmezett műveletet hajtja végre. Például egy egyszerű szöveges fájl alapértelmezésben a Nautilus szövegmegjelenítője társul, így a fájl tartalma egy Nautilus-ablakban jelenik meg. A fájltípusokhoz rendelt alapértelmezett műveleteket a Fájltípusok és programok beállításnál találhatjuk meg.

Ha nem az alapértelmezett műveletet szeretnénk végrehajtani az objektumon, kattintsunk az objektumra a jobb egérgombbal, majd válasszuk ki a felbukkanó menüből a Megnyitás ezzel lehetőséget. A megjelenő almenüből kiválaszthatjuk a megfelelő műveletet.

A Megnyitás ezzel almenü elemei a Fájltípusok és alkalmazások beállítás alábbit részeinek felelnek meg:

- Az Alapértelmezett művelet legördülő lista a Fájltípusok szerkesztése párbeszédablakban

- Az Megjelenítő komponensek legördülő lista a Fájltípusok szerkesztése párbeszédablakban

A Nautilus-ablak viselkedését beállíthatjuk úgy is, hogy az objektumokhoz tartozó alapértelmezett művelet egy kattintással is elindítható legyen.

### Indítóikon elhelyezése a munkaasztalon

Az munkaasztalra elhelyezett indítóikon segítségével alkalmazást indíthatunk el, vagy hivatkozhatunk egy adott fájlra, mappára vagy FTP-helyre.

Indítóikon elhelyezéséhez a munkaasztalon a következő lépések szükségesek:

1. Jobb gombbal kattintsunk a munkaasztalra. A felbukkanó menüből válasszuk ki az Új indítóikon lehetőséget. Megjelenik az Indítóikon létrehozása.

2. Azzal kapcsolatban, hogy hogyan kell kitölteni az indítóikon beállításait, többet olvashatunk a Munka a panellel részben.

   Az indítóikon parancsa az a parancs, amely az objektum aktiválásakor végrehajtódik. A következő táblázat néhány példát mutat be és leírja a parancsok hatását.

   Példaparancs | Művelet
   `gedit` | Indítsuk el a gedit alkalmazást.
   `gedit /user123/loremipsum.txt` | Megnyitja a `/user123/loremipsum.txt` fájlt a gedit alkalmazásban.
   `nautilus /user123/Projects` | Megnyitja a `/user123/Projects` mappát egy Nautilus-ablakban.

### Szimbolikus kapocs elhelyezése a munkaasztalon

Szimbolikus kapcsok használata a munkaasztalon a következőket teszi lehetővé:

- Adott fájl megnyitása egy adott alkalmazással.

- Adott mappa megnyitása Nautilus-ablakban.

- Futtatható állomány vagy parancsfájl végrehajtása.

Szimbolikus kapcsot a következő módon lehet létrehozni a munkaasztalon:

1. Jelenítsük meg azt a fájlt vagy mappát, amire hivatkozni szeretnénk egy Nautilus-ablakban.

2. A szimbolikus kapocs létrehozásához jelöljük ki azt a fájlt vagy mappát, amelyre hivatkozni szeretnénk, válasszuk ki a Szerkesztés Kapocs létrehozása menüpontot. Az éppen megjelenített mappában létrejön a fájlra vagy mappára mutató szimbolikus kapocs. A szimbolikus kapcsolat a nyíl alakú matricájáról tudjuk felismerni. A következő ábra egy fájlra mutató szimbolikus kapcsot mutat be.

   A képen egy szimbolikus kapocs matricával ellátott fájl látható.

3. Húzzuk a szimbolikus kapcsot a munkaasztalra. Az objektum ikonja megjelenik a munkaasztalon.

### Fájl vagy mappa elhelyezése a munkaasztalon

A következő bekezdések azt ismertetik, hogy hogyan helyezhetünk el fájl- és mappaobjektumokat a munkaasztalon.

#### Fájl vagy mappa áthelyezése a munkaasztalra

A fájlokat vagy mappákat áthelyezhetjük egy Nautilus-ablakból a munkaasztalra. Fájl vagy mappa áthelyezéséhez a következőket kell tennünk:

1. Nyissunk egy Nautilus-ablakot

2. A nézetpanelen jelenítsük meg az áthelyezendő mappát vagy fájlt.

3. Húzzuk át a fájlt vagy mappát a munkaasztalra. A fájl vagy mappa ikonja megjelenik a munkaasztalon. A munkaasztalon megjelenő fájlok és mappák valójában a munkaasztalkönyvtárban találhatók (~/Desktop).

   Más megoldás: jelöljük ki a fájlt vagy mappát, majd válasszuk ki a Szerkesztés Fájlok kivágása menüpontot. Jobb gombbal kattintsunk a munkaasztalra, majd válasszuk ki a Fájlok beszúrása lehetőséget.

#### Fájl vagy mappa másolása a munkaasztalra

A fájlokat vagy mappákat átmásolhatjuk egy Nautilus-ablakból a munkaasztalra. Fájl vagy mappa átmásolásához a következőket kell tennünk:

1. Nyissunk egy Nautilus-ablakot

2. A nézetpanelen jelenítsük meg az áthelyezendő mappát vagy fájlt.

3. Nyomjuk le és tartsuk nyomva a Ctrl billentyűt, majd húzzuk át a fájlt vagy mappát a munkaasztalra. A fájl vagy mappa ikonja megjelenik a munkaasztalon. A munkaasztalon megjelenő fájlok és mappák valójában a munkaasztalkönyvtárban találhatók (~/Desktop).

   Más megoldás: jelöljük ki a fájlt vagy mappát, majd válasszuk ki a Szerkesztés Fájlok másolása menüpontot. Jobb gombbal kattintsunk a munkaasztalra, majd válasszuk ki a Fájlok beszúrása lehetőséget.

#### Mappaobjektum létrehozása a munkaasztalon

Új mappa létrehozásához jobb egérgombbal kattintsunk a munkaasztalra. Megjelenik a Munkaasztal menü. Válasszuk ki az Új mappa menüpontot. Egy névtelen mappa jelenik meg a munkaasztalon. Írjuk be az új mappa nevét, majd nyomjuk le az Enter gombot. A mappa az új névvel jelenik meg a munkaasztalon. Az új mappa valójában a munkaasztalkönyvtárban található (~/Desktop).

### Objektum eltávolítása a munkaasztalról

Munkaasztalobjektum eltávolításához kattintsunk jobb gombbal az objektumra, majd válasszuk ki az Áthelyezés a kukába lehetőséget. Más megoldás: húzzuk az objektumot a munkaasztalon található Kuka ikonra.

### Objektum törlése a munkaasztalról

Amikor objektumot törlünk a munkaasztalról, a törölt objektum nem kerül be a Kukába, hanem azonnal végérvényesen törlésre kerül. A Törlés menüelem csak akkor található meg a menüben, ha beállítjuk az Olyan törlés parancs engedélyezése, amely megkerüli a kukát lehetőséget a Nautilus beállításainál.

Munkaasztalobjektum törléséhez kattintsunk jobb gombbal az objektumra, majd válasszuk ki az Törlés lehetőséget.

## A munkaasztalon található Kuka használata

Megjeleníti a Kuka ikont.

A következő elemeket helyezhetjük el a kukában:

- fájlokat

- mappákat

- munkaasztal-objektumokat

Amikor áthelyezünk egy objektumot a Kukába, az átmenetileg a `/.Trash` mappába kerül. Ha vissza szeretnénk állítani egy fájl a Kukából, jelenítsük meg a Kuka tartalmát és halásszuk ki belőle a fájlt.

A Kuka ürítésekor annak tartalma végérvényesen elvész.

### Kuka tartalmának megjelenítése

A Kuka tartalmát a következő módon lehet megjeleníteni:

- A munkaasztalról

  Kattintsunk duplán a munkaasztalon található Kuka ikonra. A Kuka tartalma megjelenik egy Nautilus-ablakban.

- A Nautilus-ablakból

  Válasszuk az Ugrás Kuka menüpontot. A Kuka tartalma megjelenik az ablakban.

### Kuka ürítése

A Kukát a következő módon lehet kiüríteni:

- A munkaasztalról

  Jobb gombbal kattintsunk a Kuka objektumra, majd a felbukkanó menüből válasszuk ki a Kuka ürítése lehetőséget.

- A Nautilus-ablakból

  Válasszuk ki a Fájl Kuka ürítése menüpontot.

## A munkaasztalmenü használata

A képen a munkaasztalmenü látható.

A Munkaasztal menü megjelenítéséhez kattintsunk jobb egérgombbal a munkaasztal egy üres részére. A Munkaasztal menü segítségével végezhetjük el a munkaasztalhoz kapcsolódó műveleteket.

gosdeskback-tbl-85 összefoglalja a Munkaasztal menüben megtalálható elemeket.

## A munkaasztal menü elemei

Menüelem | Feladat
Új ablak | A Saját mappánkat megjelenítő Nautilus-ablakot nyit meg.
Új mappa | Új mappaobjektumot hoz létre a munkaasztalon. A mappa valójában a fájlrendszeren a munkaasztalkönyvtárban található (~/Desktop).
Új terminál | Új GNOME Terminált indít.
Új indítóikon | Új indítóikont hoz létre a munkaasztalon. További információ: lásd gosdeskback-3.
Programok | A futtatható Nautilus programok listáját nyitja meg.
Takarítás név szerint | Név alapján ábécésorrendbe rendezi a munkaasztal-objektumokat.
Fájlok kivágása | Eltávolítja a kijelölt fájlokat a mappából vagy a munkaasztalról, és a vágólapra helyezi azokat.
Fájlok másolása | A vágólapra helyezi a kijelölt fájlokat.
Fájlok beillesztése | A vágólapon található fájlokat beilleszti a kijelölt mappába, vagy elhelyezi azokat a munkaasztalon.
Lemezek | Floppy és CD lemezek beillesztését teszi lehetővé.
A munkaasztal hátterének testreszabása | A Háttér beállítóeszköz segítségével változtathatjuk meg a munkaasztal hátterének kinézetét.
Alapértelmezett háttér használata | Visszaállítja a háttér mintázatát a Hátterek és matricák párbeszédablakból utoljára kiválasztott beállításra. A Hátterek és matricák párbeszédablak a Nautilus-ablakokból érhető el.

## A munkaasztal háttérszínének vagy -mintájának testreszabása

A munkaasztal színét vagy mintázatát testreszabhatjuk egyéni igényeink szerint. A Nautilus is rendelkezik háttérszínekkel és mintákkal, ezek felhasználhatók a munkaasztalháttér testreszabásához.

A munkaasztal háttérszínének vagy -mintájának átállításához a következőket tehetjük:

- Húzzuk a mintát vagy színt egy másik ablakból vagy párbeszédablakból a munkaasztalra.

  Ha a munkaasztal háttere egy szín, színátmenetet hozhatunk létre egy szín és a munkaasztal színe között. A színátmenet az, amikor az egyik szín fokozatosan átmegy a másikba. Színátmenet létrehozásához húzzuk a színt a képernyő egyik széléhez. A színátmenetet a képernyő két szemben levő széle között alakul ki.

  Mielőtt a képernyő szélére húznánk a színt, győződjünk meg róla, hogy nincs élpanel a képernyő szélén. Ha van, akkor a szín odahúzása előtt rejtsük el az élpanelt.

- Használjuk a Háttér beállítóeszközt.

- Válasszuk ki a hattér mintáját vagy színét a Hátterek és matricák párbeszédablakban. A háttér színének vagy mintájának megváltoztatásához a következő lépésekre van szükség:

  1. Nyissunk egy Nautilus-ablakot

  2. Válasszuk a Szerkesztés Hátterek és matricák menüpontot. Megjelenik a Hátterek és matricák párbeszédablak.

  3. A kívánt minta kiválasztásához kattintsunk a Minta gombra. A kívánt szín kiválasztásához kattintsunk a Szín gombra.

  4. Ha új mintát szeretnénk adni a munkaasztalnak, húzzunk egy mintát a munkaasztalra. Ha új színt szeretnénk adni a munkaasztalnak, húzzunk egy színt a munkaasztalra.

  5. A párbeszédablak bezárásához kattintsunk a Bezárás gombra.