# A rendszer munkamenetei

Ez a fejezet a munkamenet elindításához, kezeléséhez és bezárásához szükséges információkat tartalma.

## Munkaasztali munkamenet indítása

A munkaasztali munkamenet a rendszerbe belépéstől az abból kilépésig tart. A belépőképernyő, amit a Belépéskezelő jelenít meg, a kapu a munkaasztalhoz. A belépőképernyő mezőket biztosít a felhasználónév és jelszó megadásához. A Beállítások menü a belépési beállításokat tartalmazza, például kiválaszthatjuk a munkamenet nyelvét.

A munkamenetet belépéssel indíthatjuk el. A munkamenet kezelő elindul, miután a Belépés kezelő leellenőrzi a felhasználónevet és jelszót. A munkamenet-kezelő a munkamenet kezelésében segít. Például elmenthetjuk a jelenlegi munkamenet állapotát, és egy későbbi belépéskor visszaállíthatjuk azt. A munkamenet-kezelő a következőket menti és tölti vissza:

- A megjelenési és viselkedési beállítások, például betűtípusok, színek és egérbeállítások.

- A futtatott alkalmazásokat, például a fájlkezelő és szövegszerkesztő. Nem menthetők el és tölthetőek vissza azok az alkalmazások, melyeket a munkamenet-kezelő nem támogat. Ha például elindítjuk a vi alkalmazást egy terminálablak parancssorából, a munkamenet-kezelő nem tudja visszaállítani a szerkesztést.

## A képernyő zárolása

Ez a bekezdés a képernyő zárolásával és a képernyővédő beállításával kapcsolatban ad információt.

### A képernyő zárolása

A zárolás ikonja.

A képernyő zárolásához végezzük el a következő műveleteket:

- Válasszuk a Műveletek Képernyőzár menüpontot.

- Ha a Képernyőzár gomb valamelyik panelen létezik, kattintsunk a Képernyőzár gombra.

  A Képernyőzár gomb panelre helyezéséhez kattintsunk jobb gombbal a panelre. Válasszuk a Panelre helyezés Képernyőzár gomb menüpontot.

A képernyő zárolásakor elindul a képernyővédő. A képernyő kinyitásához mozgassuk az egeret az ablak megnyitásához. Adjuk meg a felhasználónevünket, majd a jelszavunkat, majd nyomjuk le az Enter billentyűt.

A képernyőzár rendes működéséhez szükség van egy engedélyezett képernyővédőre.

### A képernyővédő beállítása

A képernyővédő olyan alkalmazás, amit a képernyő képének változtatására használhatunk, amikor a képernyő nincs használatban. A következőképpen használhatjuk a képernyővédőket:

- Indíthatjuk egy bizonyos üres idő után.

- Indíthatjuk a képernyő zárolásakor.

- Kezelhetjük a monitor áramellátását, amikor a rendszer tétlen.

A képernyővédő alkalmazás beállításához végezzük el a következő műveleteket:

1. Kattintsunk jobb gombbal a Képernyőzár gombra, majd válasszuk a Tulajdonságokat a felugró menüből. Egy XScreenSaver ablak jelenik meg.

   Ha a Képernyőzár gomb nincs rajta valamelyik panelen, hozzáadhatjuk a gombot a panelhez. A Képernyőzár gomb panelre helyezéséhez kattintsunk jobb gombbal a panelre. Válasszuk a Panelre helyezés Képernyőzár gombot.

2. A képernyővédő alkalmazás beállításához használjuk a Megjelenítési módok fül elemeit. A következő tábla a Megjelenítési módok fül elemeit tartalmazza:

   Beállítás | Művelet
   Mód | A lenyíló lista alkalmazásával határozzuk meg a képernyővédő alkalmazás viselkedését. Válasszuk a következő beállításokból: Képernyővédő tiltása: válasszuk ezt a beállítást, ha nem akarjuk használni a képernyővédőt. Képernyő elsötétítése: válasszuk ezt a beállítást, ha csak el szeretnénk sötétíteni a képernyőt. Csak egy képernyővédő: Válasszuk ezt a beállítást, ha csak egy fajta képernyővédőt szeretnénk használni. válasszuk a listából egy képernyővédőt. Véletlen képernyővédő: válasszuk ezt a beállítást, ha egy véletlenszerűen kiválasztott képernyővédőt szeretnénk használni a képernyő zárolásakor.
   Listamegjelenítő doboz | Válasszuk ki a listából a kívánt képernyővédőt.
   Sötétítés ezután | Megadhatjuk, hogy mennyi időt várjon az utolsó egér- vagy billentyűzethasználat után a képernyővédő indításáig.
   Váltás ezután | Megadhatjuk, hogy egy képernyővédő mennyi ideig fusson a következőre váltás előtt.
   Képernyő zárolása ezután | Válasszuk ezt a beállítást a képernyőzár bekacsolásához a képernyővédő bekapcsolása után. Beállíthatjuk a képernyővédő és a képernyőzár bekapcsolása közötti időt.
   Előnézet | Kattintsunk erre a gombra a beállított képernyővédő előnézetéhez. Az előnézett leállításához kattintsunk valamelyik egérgombbal, vagy nyomjuk le bármelyik gombot.
   Beállítások | Kattintsunk erre a gombra a kiválasztott képernyővédő beállításainak megjelenítéséhez.

3. A haladó beállításokhoz kattintsunk a Haladó fülre. A következő tábla a Haladó fül elemeit tartalmazza:

   Beállítás | Művelet
   Munkaasztal lefényképezése | Néhány képernyővédő képernyőképet vesz a munkaasztalról, majd azt a képet manipulálva jeleníti meg a képernyővédő képét. Ezt a beállítást választva a képernyővédők készíthetnek képernyőképet a munkaasztalról.
   Videokép használata | Néhány képernyővédő le tud menteni képkockákat egy videoeszközről, majd azt a képet manipulálva megjeleníteni a képernyővédő képét. Ha a rendszerben van egy video capture kártya, ezt a beállítást használva a képernyővédők használhatják azt egy képkocka ellopásához.
   Véletlen kép használata | Ezt a beállítást használva a képernyővédők használhatnak egy megadott könyvtárban levő képeket. Adjunk meg a mezőbe egy könyvtárat. Esetleg, a Tallózás gombra kattintva az ablakból kiválaszthatunk egy könyvtárat.
   Bővített diagnosztika | Ezt a beállítást választva megjeleníthetjük a képernyővédő diagnosztikai információit.
   Alfolyamatok hibáinak megjelenítése | Ezt a beállítást választva megjeleníthetjük a képernyővédő alfolyamataival kapcsolatos hibákat a képernyőn.
   Üdvözlőképernyő megjelenítése indításkor | Ezt a beállítást kiválasztva megjeleníthetjük az Xscreensaver üdvözlőképernyőjét az Xscreensaver indulásakor.
   Energiatakarékos mód engedélyezése | Válasszuk ki ezt a beállítást a monitor energiatakarékos módjának beállításához. Az energiatakarékos mód csökkentheti a monitor energiafogyasztását, amikor a monitor nincs használatban.
   Tartaléküzemmód ez után | A monitor tartalék módba kapcsolásához szükséges idő beállítása. Ha a monitor tartalék üzemmódban van, a képernyő fekete.
   Felfüggesztés ez után | Az energiatakarékos módba kapcsoláshoz szükséges idő beállítása.
   Kikapcsolás ez után | A monitor kikapcsolásához szükséges idő beállítása
   Színtérkép telepítése | Ezt a beállítást választva egy saját színtérképet használ a képernyővédő, ha aktív. A saját színtérkép használata sok esetben javítja a színek minőségét néhány képernyővédőnél.
   Fokozatos sötétítés feketébe | Ezt a beállítást kiválasztva a képernyővédő indításakor a képernyő fokozatosan elsötétül.
   Fokozatos világosítás feketéből | Ezt a beállítást kiválasztva a képernyővédő megállításakor a képernyő fokozatosan kivilágosodik.
   Sötétítés/világosítás időtartama | Megadhatjuk, hogy mennyi ideig tartson a fokozatos sötétítés.

4. Kattintsunk az Ablak bezárása gombra az XScreenSaver bezárásához.

## A munkamenet kezelése

A munkaasztal munkamenet-kezelésének beállításához válasszuk az Alkalmazások Munkaasztal beállításai Haladó Munkamenetek elemet.A Munkamenetek eszköz a következő típusú alkalmazásokat ismeri fel:

- A munkamenet-vezérelt alkalmazások. Ha a munkamenet beállításait elmentjük, a munkamenet-kezelő elmenti az összes munkamenet-vezérelt alkalmazást. Ha kilépünk, majd újra belépünk, a munkamenet-kezelő automatikusan elindítja a munkamenet-vezérelt alkalmazásokat.

- A nem munkamenet-vezérelt alkalmazások. Ha elmentjük a munkamenet beállításait, a munkamenet-kezelő nem ment el nem munkamenet-vezérelt alkalmazásokat. Ha kilépünk, majd belépünk, a munkamenet-kezelő nem indítja el a nem munkamenet-vezérelt alkalmazásokat. Az alkalmazást kézzel kell elindítani. Esetleg használhatjuk a munkamenetek eszközt az automatikusan elindítandó, de nem munkamenet-vezérelt alkalmazások megadásához.

### munkamenet viselkedésének megadása be- és kilépéskor

A munkamenet belépéskori és kilépéskori viselkedésének meghatározásához válasszuk az Alkalmazások Munkaasztal beállításai Haladó Munkamenetek elemet. Végezzük el a kívánt változtatásokat a munkamenet beállításai fülön. Például, beállíthatjuk a belépéskor megjelenő üdvözlőképernyőt.

### Az indítási alkalmazások használata

Beállíthatunk indításkor automatikusan elinduló nem munkamenet-vezérelt alkalmazásokat., A nem munkamenet-vezérelt indítási alkalmazások beállításához válasszuk az Alkalmazások Munkaasztal beállításai Haladó Munkamenetek elemet.Használjuk az Automatikusan elinduló programok fület az alkalmazások hozzáadásához, szerkesztéséhez és törléséhez. Ha elmentjük a beállításokat és kilépünk, a következő belépésnél az automatikusan elinduló alkalmazások elindulnak.

### A jelenleg futó alkalmazások böngészése

A jelenlegi munkamenetben futó alkalmazások böngészéséhez válasszuk az Alkalmazások Munkaasztal beállításai Haladó Munkamenetek elemet. A Jelenlegi munkamenet fül a következőket jeleníti meg:

- Minden GNOME alkalmazás, ami jelenleg is fut, amelyek a munkamenet-kezelőhöz tudnak kapcsolódni, és amelyeket el tudják menteni az alkalmazás állapotát.

- Minden munkaasztali eszköz, ami tud kapcsolódni a munkamenet-kezelőhöz, és az el tudja menteni az eszköz állapotát.

Használhatjuk a Jelenlegi munkamenet fület egy alkalmazás vagy eszköz munkamenettel kapcsolatos tulajdonságain elvégzendő néhány művelet elvégzéséhez. Például szerkeszthetjük az indítási sorrendet, vagy a listában szereplő bármely GNOME-alkalmazás vagy eszköz újraindítási stílusát.

### A munkamenetek beállításainak mentése

A munkamenet beállításainak elmentéséhez végezzük el a következő műveleteket:

1. Beállíthatjuk a munkamenet befejezésénél a beállítások automatikus mentését. A munkamenet beállításához válasszuk az Alkalmazások Munkaasztal beállításai Haladó Munkamenetek elemet. A munkamenetek eszköz elindul. Válasszuk ki a munkamenet változásainak automatikus mentése beállítást a munkamenet beállításai fülön.

2. A munkamenet befejezése.

Ha nem választottuk ki a munkamenet változásainak automatikus mentése beállítást, kilépéskor egy ablak megkérdezi, hogy szeretnénk-e elmenteni a jelenlegi beállításokat. A beállítások mentéséhez válasszuk ki az opciót, majd folytassuk a kilépést.

## A munkamenet befejezése

Kilépés ikon.

A munkamenet befejezéséhez zárjuk be az összes jelenleg futó alkalmazást, majd végezzük el a következő műveletek egyikét:

- Kattintsunk a Kilépés gombra.

- Válasszuk a Műveletek Kilépés menüpontot.

- Nyissuk meg a GNOME menüt, majd válasszuk a Kilépés menüpontot.

A munkamenet bezárása előtt előfordulhat, hogy el szeretnénk menteni a beállításokat, a munkamenet későbbi visszaállításához. A kilépés alatt egy ablak megkérdezi, hogy szeretnénk-e elmenteni a jelenlegi beállításokat. A Munkamenetek beállítóeszközben kiválaszthatjuk a Jelenlegi beállítások automatikus mentése beállítást.