# Nautilus fájlkezelő

## Bevezetés

A Nautilus fájlkezelő segítségével a fájlok és az alkalmazások egy helyről érhetők el. A Nautilus a következő lehetőségeket kínálja:

- fájlok és mappák megjelenítése

- fájlok és mappák kezelése

- szkriptek futtatása

- fájlok és mappák testreszabása

A Nautilus mindezek mellett kezeli a munkaasztal hátterét is. A munkaasztal háttere minden más, a munkaasztalon megtalálható elem mögött található. A munkaasztal háttere a felhasználói felület aktív része.

A Nautilus-ablakok lehetővé teszik, hogy megjelenítsük és kezeljük a fájlokat és mappákat. A Nautilus-ablak megnyitásának több módja is van:

- Kattintsunk duplán a munkaasztalon található Saját mappa objektumra.

- Kiválaszthatjuk a főmenüből az Alkalmazások Saját mappa menüelemet.

- Kattinthatunk jobb gombbal a munkaasztal egy üres felületére, ekkor felbukkan a Munkaasztalmenü menü. Válasszuk ki az Új ablak menüelemet.

A Nautilus-ablak ekkor a saját mappánkban található elemeket jeleníti meg.

## Nautilus-ablak

A Nautilus-ablakok lehetővé teszik fájljaink megjelenítését és kezelését. gosnautilus-FIG-1 egy Nautilus-ablakot mutat be, amint az egy könyvtár tartalmát jeleníti meg.

### Mappa tartalma Nautilus-ablakban

A képen egy Nautilus-ablak látható, amint éppen egy mappa tartalmát jeleníti meg. Ábraszövegek: Menüsor, eszköztár, címsáv, méretezőgombok, oldalpanel, nézetpanel, fülek.

gosnautilus-TBL-83 a Nautilus-ablak elemeit írja le.

## A Nautilus-ablak elemei

Elem | Leírás
Menüsor | A menüket tartalmazza. Ezek segítségével hajthatunk végre különböző műveleteket.
Eszközsor | Az eszközsor gombokat tartalmaz. Ezek segítségével hajthatunk végre különböző feladatokat.
Címsáv | A következő elemeket tartalmazza: Cím vagy Ugrás ide mező: segítségével megadott fájlt, mappát vagy URL-t jeleníthetünk meg. Nagyítás gombok: segítségükkel megváltoztathatjuk a nézetpanelen látható elemek méretét. Nézet mint... legördülő lista: segítségével kiválaszthatjuk, hogy hogyan jelenjenek meg a nézetpanelen az elemek.
Oldalpanel | A következő feladatokat látja el: Lehetővé teszi a fájlok közötti navigálást. Adatokat jelenít meg az éppen kijelölt fájlról vagy mappáról.
Fülek | A fülekre kattintva nyithatjuk meg a megfelelő panelt. Az oldalpanelben a következő fülek találhatók: Előzmények Jegyzetek Fa
Nézetpanel | A következők tartalmát jeleníti meg: egyes fájltípusokat mappákat FTP-helyeket
Átméretező fogantyú | A fogantyú segítségével átméretezhetjük az oldalpanelt és a nézetpanelt.
Állapotsor | Állapotinformációkat jelenít meg.

A Nautilus-ablakából is nyithatunk felbukkanó menüt. Ehhez kattintsunk jobb gombbal a Nautilus-ablakban. Ennek a menünek a tartalma attól függ, hogy milyen elem található az egérmutató alatt. Ha például egy fájl vagy mappa ikonján hívjuk elő a felbukkanó menüt, ez a fájlokkal és mappákkal kapcsolatok műveleteket fogja tartalmazni. Ha az ikonokat tartalmazó ablak hátterére kattintunk, az elemek megjelenítésével kapcsolatos lehetőségek közül választhatunk.

### Nézetpanel

A nézetpanel a következők tartalmát jelenítheti meg:

- egyes fájltípusokat

- mappákat

- FTP-helyeket

A Nautilus tartalmaz megjelenítő komponenseket, ezek lehetővé teszik, hogy bizonyos fájltípusok tartalmát a nézetpanelen jelenítsük meg. Például használhatjuk a képmegjelenítőt Portable Network Graphics (PNG) típusú fájlok megnyitására. A következő kép egy PNG-fájlt mutat be, amit az a nézetpanelen megjelenik.

A képen egy Nautilus-ablak látható, amit egy PNG-képet jelenít meg.

A nézetpanel használata fájlok megjelenítésére a következő előnyökkel jár:

- kevesebb erőforrást igényel, mint egy külön alkalmazás indítása

- gyorsabb, mint egy külön alkalmazás indítása

A nézetpanelen megjelenő fájlok azonban innen nem szerkeszthetők.

A Nautilus tartalmaz további nézeteket, ezek segítségével az egyes mappák tartalmát különbözőképpen jeleníthetjük meg. Például mappák tartalmának megjelenítéséhet a következő nézettípusokat használhatjuk:

- Ikonnézet: a mappa elemeit ikonként jeleníti meg.

- Listanézet: a mappa elemeit listaként jeleníti meg.

A mappa nézetének megváltoztatásához használhatjuk a Nézet menüt. További információkért a nézetekről lásd: gosnautilus-7.

### Oldalpanel

Az oldalpanel a következő elemeket tartalmazhatja:

- Egy ikont, amely az éppen kijelölt fájlt vagy mappát jelképezi. Az oldalpanelen találhatunk további információkat is a kijelölt fájlról.

- Fülek segítségével elérhető paneleket, ezek teszik lehetővé a fájlok közötti navigálást.

- Ha fájlt jelölünk ki a nézetpanelen, az oldalpanelen a fájl ikonja alatt gombok jelennek meg. Ezek használatával az alapértelmezettől eltérő műveleteket hajthatunk végre a fájllal.

### Fülek

Az oldalpanelon a következő fülekkel találkozhatunk:

- Előzmények

  Tartalmazza a közelmúltban megnyitott mappák és fájlok listáját, valamint a meglátogatott FTP-helyeket.

- Jegyzetek

  Segítségével feljegyzéseket fűzhetünk a mappákhoz.

- Fa

  A fájlrendszert hierarchikus nézetben jeleníti meg. A Fa fülön megjelenő panel segítségével navigálhatunk a fájlok között.

gosnautilus-TBL-9 leírja, a fülekkel megjeleníthető panelek használatát.

### Feladatok a fülek használatához

Feladat | Művelet
Fül megnyitása | Kattintsunk a fülre.
Fül bezárása. | Kattintsunk a fülre.
Fül eltávolítása az oldalpanelről. | Jobb egérgombbal kattintsunk az oldalpanelre, majd válasszuk ki az eltüntetendő fület a menüből.
Fül hozzáadása az oldalpanelhoz. | Jobb egérgombbal kattintsunk az oldalpanelre, majd válasszunk ki a megjelenítendő fület.

### Ikonok és matricák

Ikonnézet használata esetén, a Nautilus ikonként jeleníti meg a fájlokat és mappákat. A fájlokhoz és mappákhoz ekkor rendelhetünk matricákat. A matrica egy kis ikon, amellyel megjelölhetjük a mappák elemeit. Ha például egy fájlt fontosnak tartunk, megjelölhetjük a Fontos matricával, így a következő eredményt érhetjük el:

A kép egy fájl ikonját mutatja, amelyet a Fontos matricával jelöltünk meg.

További információkért a matrica hozzáadásával kapcsolatban, lásd: gosnautilus-112.

A következő táblázat a fájl ikonstruktúráját mutatja be:

Elem | Leírás
A képen a Fontos matrica látható. | Matrica. Ez a Fontos matrica.
A képen egy fájl ikonja látható. | Egy fájlt jelképező ikon. Az ikonban látható a fájl tartalmának előnézete.
A képen az ikon képaláírása látható. | Az ikon képaláírása. A képaláírásban megjelenítendő információk testreszabhatók.

A Nautilus tartalmaz alapértelmezett matricákat a következő elemtípusokhoz:

- a szimbolikus kapocs matricáját

- a hozzáférési jogosultságokat jelölő matricákat:

  - csak olvasás

  - sem olvasási, sem írási jogosultság

Az alapértelmezett matricák kinézete változhat a téma függvényében. A következő táblázat az alapértelmezett matricákat mutatja be, az Alapértelmezett témából.

Alapértelmezett matrica | Leírás
A képen a szimbolikus kapocs matricája látható. | Szimbolikus kapocs
A képen a csak olvasható jogosultság matricája látható. | csak olvasás
A képen a se nem írható, se nem olvasható jogosultság matricája látható. | sem olvasási, sem írási jogosultság

## Navigáció a számítógépen

Minden Nautilus-ablak egy fájl, mappa vagy FTP-hely tartalmát jeleníti meg. Ez a fejezet a következőket írja le:

- Hogyan jelenítsünk meg elemeket a Nautilus-ablakban.

- Hogyan nyissunk meg fájlokat a Nautilus-ablakból.

- Hogyan közlekedjünk a fájlok és mappák között a rendszeren.

- Hogyan érjünk el FTP-helyeket.

### Hogyan jelenítsük meg a saját mappánkat

A képen a Nautilus Saját mappa ikonja látható.

A saját mappánk megjelenítéséhez végezzünk el a következő műveletek bármelyikét:

- Kattintsunk duplán a munkaasztalon található Saját mappa objektumra.

- Válasszuk ki egy Nautilus-ablak menüjéből az Ugrás Kezdőoldal menüelemet.

- Kattintsunk egy Nautilus-ablak eszközsorában a Kezdőoldal gombra.

A Nautilus-ablak a Saját mappa elemeit tartalmazza. A nézet frissítéséhez kattintsunk a Frissítés gombra.

### Mappa megjelenítése

Mappa tartalmát a következő műveletek bármelyike segítségével jeleníthetjük meg:

- Kattintsunk duplán a mappára a nézetpanelen.

- A Címsáv mezőbe írjuk be a megjelenítendő mappa teljes elérési útvonalát, majd nyomjuk meg az Enter gombot. A Címsáv mező automatikusan kiegészíti a beírt útvonalat. Az útvonal begépelése közben a Nautilus beolvassa a fájlrendszeren jelenlévő mappákat. Ha elég karaktert gépelünk be az útvonalból ahhoz, hogy a program egyértelműen azonosítsa a megjelenítendő könyvtárát, a Nautilus kiegészíti a mappa nevét a Címsáv mezőben.

- Használjuk a Fa fület az oldalpanelben. További információért lásd: gosnautilus-27.

- A Vissza és Előre gombok segítségével böngészhetünk a korábban már megjelenített mappák között.

Ha a jelenleg megjelenített mappa fölött található mappát szeretnénk megjeleníteni, válasszuk ki a menüből az Ugrás Fel menüelemet. Kattinthatunk az eszköztáron található Fel gombra is.

A nézet frissítéséhez kattintsunk a Frissítés gombra.

Ha nem találjuk a mappát, amelyet meg szeretnénk jeleníteni, használhatjuk a Fájlkeresőt. A Fájlkereső elindításához válasszuk ki a Műveletek Fájlok keresése menüpontot a GNOME menüpaneléből.

### A Fa fülön keresztül elérhető nézet használata

A Fa fülön keresztül elérhető oldalpanel a fájlrendszeren található fájlok hierarchikus szerkezetét mutatja. A Fa nézet segítségével könnyen navigálhatunk a fájlrendszeren. Alapértelmezésben a Fa fül nem látható az oldalpanelen. A Fa fül megjelenítéséhez jobb gombbal kattintsunk az oldalpanelre, majd válasszuk ki a Fa menüpontot a felbukkanó menüből.

A Fa fülön a mappák a következőképpen jelenhetnek meg:

Mappa állapota | Grafikus megjelenítés
Bezárt mappa | Jobbra mutató nyíl
Nyitott mappa | Lefelé mutató nyíl

gosnautilus-TBL-34 bemutatja, hogy milyen feladatok oldhatók meg a Fa nézet segítségével, és hogy ezek hogyan vihetők véghez.

### A Fa nézettel megoldható feladatok

Feladat | Művelet
A Fa fülön keresztül elérhető oldalpanel megnyitása. | Kattintsunk a Fa fülre.
A Fa nézet bezárása. | Kattintsunk a Fa fülre.
Mappa megnyitása a Fa nézet segítségével. | Kattintsunk a mappa mellett található nyílra a Fa nézetben.
Mappa bezárása a Fa nézet segítségével. | Kattintsunk a mappa mellett található nyílra a Fa nézetben.
Mappa tartalmának megjelenítése a nézetpanelen. | Jelöljünk ki egy mappát a Fa nézetben.
Fájl tartalmának megjelenítése a nézetpanelen. | Jelöljünk ki egy fájlt a Fa nézetben.

Beállíthatjuk a Fa nézetet úgy is, hogy ne jelenítsen meg fájlokat. További információért lásd : gosnautilus-57.

### Fájlok megnyitása

Fájl megnyitásánál a Nautilus fájltípushoz rendelt alapértelmezett műveletet hajtja végre. Az alapértelmezett művelet a következők egyike lehet:

- Megjelenítő komponens segítségével megjeleníti a fájl tartalmát a nézetpanelen.

- Elindítja a fájl típusának megfelelő alkalmazást és megnyitja benne a fájlt.

A Nautilus a fájltípus megállapításához beolvassa a fájl első sorát. Ha ebből nem állapítható meg a fájltípus, a program a fájl kiterjesztése alapján dönt.

Ha nem találjuk a fájlt, amelyet meg szeretnénk nyitni, használhatjuk a Fájlkeresőt. A Fájlkereső elindításához válasszuk ki a Műveletek Fájlok keresése menüpontot a GNOME menüpaneléből.

#### Fájlok megjelenítése a nézetpanelen

A Nautilus tartalmaz megjelenítő komponenseket, ezek lehetővé teszik, hogy bizonyos fájltípusok tartalmát a nézetpanelen jelenítsük meg. A megjelenítő komponensek a következő fájltípusok esetén használhatók:

- egyszerű szöveges fájlok

- PNG fájlok

- JPEG fájlok

A nézetpanel frissítéséhez válasszuk ki a Nézet Frissítés menüelemet. Egy éppen betöltés alatt álló elem megjelenítésének leállításához használjuk a Nézet Állj! menüelemet.

Amikor megjelenítő komponenst használunk egy fájl tartalmának megtekintéséhez, a komponens további menüpontokat adhat a Nautilus menüihez. Az új menüpontok az adott fájltípusra jellemzőek. Például PNG-fájl megjelenítésekor, a Nézet menüben megjelennek az Interpoláció módja, a Színközelítés és más almenük.

Egyes fájltípusok megjelenítésénél használhatjuk a Nautilus méretező gombjait a tartalom méretének megváltoztatásához.

#### Az alapértelmezett művelet végrehajtása

Az alapértelmezett művelet végrehajtásához kattintsunk duplán a fájl ikonjára. Például az egyszerű szöveges dokumentumokhoz rendelt alapértelmezett művelet a fájl tartalmának megjelenítése a fájlnéző komponensben. Ebben az esetben az ikonra duplán kattintva megjeleníthetjük a fájl tartalmát a fájlnézőben.

A Nautilus beállításait módosíthatjuk úgy is, hogy csak egyszer kelljen kattintani a fájlra az alapértelmezett művelet elindításához. További információkért lásd: gosnautilus-56.

#### Nem alapértelmezett művelet végrehajtása a Megnyitás ezzel almenü segítségével

Ha az alapértelmezettől eltérő műveletet szeretnénk egy fájlon végrehajtani, a következőket kell tennünk:

1. A nézetpanelon válasszuk ki a megfelelő fájlt. Válasszuk ki a Fájl Megnyitás ezzel menüpontot. Megjelenik a Megnyitás ezzel almenü. Ezen almenü elemei megfelelnek a Fájltípusok és programok beállítási lehetőség következő részeinek:

   - Alapértelmezett művelet legördülő menü a Fájltípus szerkesztése párbeszédablakban

   - Megjelenítő komponens legördülő menü a Fájltípus szerkesztése párbeszédablakban

2. Válasszunk egy műveletet a Megnyitás ezzel almenüből.

#### Más műveletek végrehajtása fájlok megjelenítésekor

Amikor egy fájl tartalmát megjelenítjük a nézetpanelen, az oldalpanelen gombok tűnhetnek fel. Az gosnautilus-FIG-4 bemutatja az oldalpanelt, amikor a nézetpanelen egy szöveges fájl tartalma látható.

##### Oldalpanel, amikor a nézetpanelen szöveges fájlt jelenítünk meg.

A kép az oldalpanelt ábrázolja. A következő elemeket tartalmazza: a fájl ikonja, a fájlinformáció, a fájl matricája, Megnyitás ezzel: gedit gomb, Megnyitás ezzel... gomb, fülek.

A gombok száma és az általuk végrehajtott műveletek a Fájltípusok és programok beállításnál megadott értékektől függ. A műveleteket az Alapértelmezett művelet legördülő listában állíthatjuk be, a Fájltípusok és programok beállítás Fájltípusok szerkesztése párbeszédablakán. Kattintsunk a gombra a művelet végrehajtásához. Ha például létezik egy olyan művelet, amely az egyszerű szöveges fájlokat a gedit szövegszerkesztővel nyitja meg, az oldalpanelen megjelenik egy Megnyitás ezzel: gedit gomb. A fájl megnyitásához a gedit alkalmazással, kattintsunk a Megnyitás ezzel: gedit gombra.

A műveletnek megfelelő gomb nem jelenik meg az oldalpanelen, ha a műveletet kizártuk a következő párbeszédablakok egyikének segítségével:

- Megnyitás más alkalmazással

- Megnyitás más megjelenítővel

### A Kezdd itt! mappa használata

A kép a Nautilus Kezdd itt! ikonját mutatja be.

A Kezdd itt! mappa a következőket teszi lehetővé:

- Alkalmazások

  Az Alkalmazások ikonra duplán kattintva elérhetjük a legfontosabb GNOME alkalmazásokat. Az Alkalmazások elérhetők a GNOME menün és a menüpanelen keresztül is.

- Munkaasztal beállítások

  A Munkaasztal-beállítások ikonra duplán kattintva elérhetjük a GNOME munkaasztal beállításait. A Munkaasztal-beállítások elérhetők az Alkalmazások menün keresztül is.

- Programokat, amelyek lehetővé teszik, kiszolgálórendszerek beállítását vagy más rendszerbeállítások módosítását.

A Kezdd itt! mappát a következő módon érhetjük el:

- A Nautilus-ablakból

  Válasszuk ki az Ugrás Kezdd itt! menüpontot. A Kezdd itt! mappa tartalma megjelenik az ablakban.

- A munkaasztalról

  Kattintsunk duplán a munkaasztalon található Kezdd itt! ikonra. A Kezdd itt! mappa tartalma megjelenik egy Nautilus-ablakban.

### FTP-helyek elérése

A Nautilust használhatjuk FTP-helyek eléréséhez is. FTP-helyhez való kapcsolódáshoz írjuk be az FTP-hely URL-jét a címsávba, majd nyomjuk meg az Enter gombot. Az FTP könyvtár tartalma megjelenik a nézetpanelen. Távoli fájl másolásához húzzuk a fájlt a célmappába.

Ha olyan FTP-helyhez kívánunk kapcsolódni, amelyhez azonosító és jelszó megadása szükséges, a következő alakban kell megadnunk a URL-t:

`ftp://`azonosító`:`jelszó`@`gépnév`.`tartomány``

Az FTP nézet frissítéséhez válasszuk ki a Nézet Frissítés menüelemet. Egy éppen betöltés alatt álló könyvtárlista megjelenítésének leállításához használjuk a Nézet Állj! menüelemet.

### Az Előzmények használata

A Nautilus számon tartja, hogy a közelmúltban milyen mappákban jártunk, mely fájlokat néztük meg és mely FTP-kiszolgálókhoz kapcsolódtunk. Az előzmények listáját használhatjuk, ha gyorsan vissza akarunk térni egy korábban már megjelenített elemhez. A következő bekezdések azt mutatják be, hogy hogyan használjuk az előzmények listáját.

Az előzmények listájának törléséhez válasszuk az Ugrás Előzmények törlése menüelemet.

#### Navigáció az előzmények listájában az Ugrás menü használatával

A korábban megtekintett elemek listájának megjelenítéséhez gördítsük le az Ugrás menüt. Az előzmények listája az Ugrás menü alsó részén található. A listában található elem megnyitásához válasszuk ki az elemet az Ugrás menüből.

#### Navigáció az előzmények listájában az eszköztár gombjainak használatával

Amennyiben az eszköztáron található gombok segítségével szeretnénk navigálni az előzmények listájában, a következők egyikét tehetjük:

- Az előző fájl, mappa vagy FTP-hely megnyitásához kattintsunk a Vissza gombra.

- A következő fájl, mappa vagy FTP-hely megnyitásához kattintsunk az Előre gombra.

- Az előzőleg megtekintett elemek megjelenítéséhez kattintsunk a Vissza gomb jobb oldalán található lefelé mutató nyílra. A lista egy elemének megnyitásához kattintsunk az elemre.

- A jelenleg megjelenített elem után megnyitott elemek listáját az Előre gomb jobb oldalán található lefelé mutató nyílra való kattintással érhetjük el. A lista egy elemének megnyitásához kattintsunk az elemre.

#### Navigáció az előzmények listájában az Előzmények fül használatával

Az előzmények oldalpanel megjelenítéséhez kattintsunk az oldalpanelen található Előzmények fülre. Az Előzmények fülön található a korábban megtekintett elemek listája.

Az előzmények listájában szereplő elemek megjelenítéséhez kattintsunk az elemre az Előzmények fülön.

### Könyvjelző létrehozása a kedvenc helyekhez

A könyvjelzőket a Könyvjelzők menüből érhetjük el. A Könyvjelzők menühöz hozzáadhatjuk a Nautilusban leggyakrabban megjelenített címeket. Ezek lehetnek a fájlrendszeren található mappák, fájlok vagy távoli gépeken található FTP-helyek.

#### Könyvjelzők létrehozása

Könyvjelző létrehozásához jelenítsük meg az adott elemet a nézetpanelen. Válasszuk ki a Könyvjelzők Könyvjelző hozzáadása menüelemet.

#### Könyvjelzők szerkesztése

A könyvjelzők szerkesztéséhez a következő lépéseket hajtsuk végre:

1. Válasszuk ki a Könyvjelzők Könyvjelzők szerkesztése menüelemet. Megjelenik a Könyvjelzők szerkesztése párbeszédablak.

2. A könyvjelzők szerkesztéséhez válasszuk ki a Könyvjelzők Könyvjelző szerkesztése menüelemet. A könyvjelzőkkel kapcsolatos adatokat a Könyvjelzők szerkesztése párbeszédablak jobb oldalán, a következőképpen állíthatjuk be:

   Párbeszédelem | Leírás
   Név | Ezt a szövegdobozt a könyvjelző nevének megadására használhatjuk. Ez a név jelenik meg a Könyvjelzők menüben.
   Cím | Ebben a szövegmezőben adhatjuk meg a könyvjelző elérési útvonalát vagy URL-jét.

3. Könyvjelző törléséhez jelöljük ki a könyvjelzőt a bal oldalon található listában, majd nyomjuk meg a Törlés gombot.

## Fájlok és mappák kezelése

Ez a fejezet leírja, hogy hogyan dolgozhatunk a fájlokkal és mappákkal.

### Húzd-és-ejtsd a Nautilusban

A Nautilusban sok feladatot megoldhatunk a húzd-és-ejtsd technikával. A húzd-és-ejtsd műveletek során az egérmutató kinézete szolgál információval arról, hogy éppen milyen művelet is történik. gosnautilus-TBL-11 bemutatja a húzd-és-ejtsd művelettel megvalósítható lehetőségeket. A táblázatban azt is megtalálhatjuk, hogy az egyes műveletekhez milyen egérmutató tartozik.

### Húzd-és-ejtsd a Nautilusban

Feladat | Művelet | Egérmutató
Elem áthelyezése | Húzzuk az elemet a célterületre | A képen az áthelyezés egérmutatója látható.
Elem másolása | Fogjuk meg a másolandó elemet, majd nyomjuk le és tartsuk nyomva a Ctrl billentyűt. Húzzuk az elemet a célterületre. | A képen a másolás egérmutatója látható.
Kapocs létrehozása | Fogjuk meg az elemet, majd nyomjuk le és tartsuk nyomva a Ctrl Shift billentyűkombinációt. Húzzuk az elemet oda, ahol a kapcsot létre szeretnénk hozni. | A képen az kapocs létrehozásakor megjelenő egérmutató látható.
Kérdezze meg, hogy mit tegyen a húzott elemmel | Fogjuk meg az elemet, majd nyomjuk le és tartsuk nyomva az Alt billentyűt. Húzzuk az elemet a célterületre. Engedjük fel az egérgombot. Megjelenik egy felbukkanó menü, amelyből kiválaszthatjuk a következő műveletek egyikét: Áthelyezés ide A célterületre helyezi az elemet. Másolás ide A célterületre másolja az elemet. Kapcsolás ide A húzott fájlra mutató szimbolikus kapcsot hoz létre a célterületen. Beállítás háttérként Ha a húzott elem kép, a munkaasztalon beállítja, hogy az adott kép legyen a munkaasztal tapétája. Ezzel a paranccsal állíthatjuk be a munkaasztal vagy a nézetpanel háttérképét. Mégsem Érvényteleníti a húzd-és-ejtsd műveletet. | A képen a kérdezzen egérmutató látható.

### Fájlok és mappák kijelölése

A Nautilusban többféleképpen is kijelölhetünk fájlokat és mappákat. gosnautilus-TBL-10 bemutatja, az elemek kijelölését Nautilus-ablakban és a munkaasztalon.

### Elemek kijelölése a Nautilusban

Feladat | Művelet
Elem kijelölése | Kattintsunk az elemre.
Egybefüggő elemcsoport kijelölése | Az ikonnézetben húzzunk egy kijelölő téglalapot a kijelölendő fájlok köré. A listanézetben nyomjuk le és tartsuk nyomva a Shift billentyűt. Kattintsunk a csoport első elemére, majd kattintsunk a csoport utolsó elemére.
Több elem kiválasztása | Nyomjuk le és tartsuk nyomva a Ctrl billentyűt, majd kattintsunk a kijelölendő elemekre. A kijelölésnek egy másik módja: nyomjuk le és tartsuk nyomva a Ctrl billentyűt, majd húzzunk jelölő téglalapot a kijelölendő elemek köré.
Minden elem kijelölése egy adott mappában | Válasszuk ki a Szerkesztés Minden fájlt kijelöl menüpontot.

Az elemhez rendelt alapértelmezett művelet végrehajtásához kattintsunk duplán az elemre. Beállíthatjuk a Nautilust úgy is, hogy munkánk során:

- egy kattintással induljon el az alapértelmezett művelet, vagy

- az egérmutató elemre helyezésével aktiválódjon a kijelölés.

További információkért, lásd: gosnautilus-56.

### Fájl vagy mappa áthelyezése

A következő rész a fájlok és mappák áthelyezését mutatja be.

#### Húzzuk és ejtsük a fájlt az célterületre a nézetpanelen

Fájl vagy mappa áthelyezéséhez húzd-és-ejtsd művelettel a következőket kell tennünk:

1. Nyissunk egy Nautilus-ablakot. A Fájl Új ablak segítségével hozzunk létre egy második Nautilus-ablakot.

2. Az egyik ablakban jelöljük ki az áthelyezendő fájlokat, a másik ablakban jelenítsük meg a célmappát.

3. Húzzuk át a kijelöl fájlokat az új helyükre, a másik ablakba.

Amennyiben a kijelölt fájlokat egy közvetlenül a kiindulási fájlok mappája alatt található mappába szeretnénk áthelyezni, nem szükséges két ablakot használnunk. A fájlokat egyszerűen húzzuk rá az eredeti ablakban megtalálható mappaikonra.

#### Kivágás és beillesztés új helyre

A mappákat vagy fájlokat kivághatjuk az egyik mappából és beilleszthetjük egy másik mappába a következőkben leírtak alapján:

1. Jelöljük ki az áthelyezni kívánt fájlokat vagy mappákat, majd válasszuk ki a Szerkesztés Fájl kivágása menüpontot.

2. Nyissuk meg a célmappát, és válasszuk ki a Szerkesztés Fájl beillesztése menüelemet.

#### Fájl áthelyezése a Fa nézet segítségével

Áthúzhatjuk a fájlt vagy mappát a nézetpanelről a Fa nézetben egy ágra. Egy másik módszer lehet, ha a Fa nézetben megfogunk egy fájlt, és áthúzzuk a Fa nézeten belül egy másik ágra.

### Fájl vagy mappa másolása

A következő rész a fájlok és mappák másolását mutatja be.

#### Húzzuk és ejtsük a fájlt az célterületre a nézetpanelen

Fájlokat vagy mappákat a következő lépések segítségével másolhatunk:

1. Nyissunk egy Nautilus-ablakot. A Fájl Új ablak segítségével hozzunk létre egy második Nautilus-ablakot.

2. Az egyik ablakban jelenítsük meg azt a mappát, amelyben a másolandó fájlok találhatók. A másik ablakban jelenítsük meg a célmappát.

3. Az egérrel fogjuk meg a másolandó fájlt vagy mappát, majd nyomjuk le és tartsuk nyomva a Ctrl billentyűt. Húzzuk a fájlt vagy mappát az új helyére, a másik ablakba.

Amennyiben a kijelölt fájlokat egy közvetlenül a kiindulási fájlok mappája alatt található mappába szeretnénk másolni, nem szükséges két ablakot használnunk. Fogjuk meg a fájlokat az egér segítségével, nyomjuk le és tartsuk nyomva a Ctrl billentyűt. A fájlokat húzzuk az eredeti ablakban megtalálható célmappa ikonjára.

#### Másolás és beillesztés új helyre

A fájlokat másolhatjuk a másolás és beillesztés módszer segítségével is:

1. Jelöljük ki a másolandó fájlt vagy mappát, majd válasszuk ki a Szerkesztés Fájl másolása menüelemet.

2. Jelenítsük meg a Nautilusban a célmappát, majd válasszuk ki a Szerkesztés Fájlok beillesztése menüelemet.

### Fájlok és mappák kettőzése

Ha másolatot szeretnénk készíteni egy az éppen megjelenített mappában található fájlról vagy mappáról, a következő lépéseket követhetjük:

1. Jelöljük ki a nézetpanelen a kettőzendő fájlt vagy mappát.

2. Válasszuk ki a Szerkesztés Kettőzés menüelemet. Egy másik módszer: jobb gombbal kattintsunk a fájlra vagy mappára a nézetpanelen, majd válasszunk ki a felbukkanó menüből a Kettőzés menüelemet.

   A megjelenített mappában megjelenik a fájl vagy mappa másolata.

### Mappa létrehozása

Mappát a következőképpen hozhatunk létre:

1. Jelenítsük meg azt a mappát, amelyben létre szeretnénk hozni az új mappát.

2. Válasszuk ki a Fájl Új mappa menüelemet. Egy másik lehetőség: jobb gombbal kattintsunk a nézetpanelen a háttérre, és válasszuk ki a felbukkanó menüből az Új mappa menüelemet.

   A megjelenített mappában létrejön egy Névtelen nevű mappa. A mappa neve ki van jelölve.

3. Írjuk be a mappa nevét, és nyomjuk meg az Enter billentyűt.

### Fájl átnevezése

Fájlt vagy mappát a következőképpen nevezhetünk át:

1. Jelöljük ki az átnevezendő fájlt vagy mappát a nézetpanelen.

2. Válasszuk ki a Szerkesztés Átnevezés menüelemet. Másik megoldás: jobb gombbal kattintsunk a fájlra vagy mappára, és a felbukkanó menüből válasszuk ki az Átnevezés menüpontot.

   A fájl vagy mappa neve ki van jelölve.

3. Írjuk be a mappa vagy fájl új nevét, és nyomjuk meg az Enter billentyűt.

### Fájl vagy mappa áthelyezése a Kukába

Fájlt vagy mappát a következőképpen helyezhetünk át a Kukába:

1. Jelöljük ki a kidobandó fájlt vagy mappát a nézetpanelen.

2. Válasszuk ki a Szerkesztés Áthelyezés a kukába menüpontot. Más megoldás: jobb gombbal kattintsunk a fájlra vagy mappára a nézetpanelen, majd válasszuk ki a felbukkanó menüből az Áthelyezés a kukába lehetőséget.

Lehetőségünk van arra is, hogy a kidobandó fájlt a nézetpanelből ráhúzzuk a munkaasztalon található Kuka ikonra.

### Fájlok vagy mappák törlése

Fájlok vagy mappák törlésekor törölt fájl vagy mappa nem kerül át a Kukába, hanem a fájlkezelő végérvényesen törli azt a fájlrendszerről. A Törlés menüelem csak akkor jelenik meg a menükben, ha az Olyan törlés engedélyezése, amely megkerüli a kukát beállítás ki van jelölve a Beállítások párbeszédablakon.

Fájlokat vagy mappákat a következőképpen törölhetünk:

1. Jelöljük ki a törlendő fájlt vagy mappát a nézetpanelen.

2. Válasszuk ki a Szerkesztés Törlés menüelemet. Másik megoldás: jobb gombbal kattintsunk a fájlra vagy mappára a nézet panelen, majd válasszuk ki a felbukkanó menüből a Törlés lehetőséget.

### Fájlra vagy mappára mutató szimbolikus kapocs létrehozása

A szimbolikus kapocs egy speciális fájltípus, amely egy másik mappára vagy fájlra mutat. Amikor a szimbolikus kapcson végrehajtunk egy műveletet, azt valójában azon a fájlon vagy mappán hajtjuk végre, amelyre a kapocs mutat. Amikor azonban töröljük a szimbolikus kapcsot, nem az általa mutatott fájlokat, hanem csak a kapocs fájlt töröljük.

Szimbolikus kapocs létrehozásához jelöljük ki a fájlt vagy mappát, amelyre a kapocs mutatni fog. Válasszuk ki a Szerkesztés Kapocs létrehozása menüelemet. A megjelenített mappában létrejön a kijelölt fájlra vagy mappára mutató kapocs.

Másik megoldás: fogjuk meg az egérrel a fájlt vagy mappát, nyomjuk le és tartsuk nyomva a Ctrl Shift billentyűkombinációt. Húzzuk a fájlt abba a mappába, ahol a kapcsot szeretnénk elhelyezni.

Alapértelmezésben a Nautilus matricával jelzi, hogy melyik fájl szimbolikus kapocsfájl.

### Jogosultságok módosítása

A következőképpen állíthatjuk át a fájlok vagy mappák elérési jogosultságait:

1. Jelöljük ki a módosítandó fájlt vagy mappát.

2. Válasszuk ki a Fájl Tulajdonságok menüelemet. Megjelenik a Tulajdonságok párbeszédablak.

3. Kattintsunk a Jogosultságok fülre. A Jogosultságok fülön a legördülő menük és jelölőnégyzetek segítségével állíthatjuk át a jogosultságokat.

4. A Tulajdonságok párbeszédablak bezárásához kattintsunk a Bezárás gombra.

### A Kuka használata

A képen a Nautilus kuka ikonja látható

A következő elemeket helyezhetjük át a Kukába:

- fájlokat

- mappákat

- a munkaasztalon található objektumokat

Amikor a Kukába áthelyezünk egy elemet, az átkerül a fájlrendszeren a `/.Trash` könyvtárba. Ha vissza szeretnénk állítani egy korábban Kukába dobott fájlt, jelenítsük meg a Kuka tartalmát, és emeljük ki a fájlt a Kukából.

A Kuka ürítésekor a benne található fájlok és mappák végérvényesen törlődnek.

#### A Kuka tartalmának megjelenítése

A Kuka tartalmát a következőképpen jeleníthetjük meg:

- A Nautilus-ablakból

  Válasszuk ki az Ugrás Kuka menüelemet. A Kuka tartalma megjelenik az ablakban.

- A munkaasztalról

  Kattintsunk duplán a munkaasztalon található Kuka ikonra.

#### A Kuka kiürítése

A Kukát a következőképpen üríthetjük ki:

- A Nautilus-ablakból

  Válasszuk ki a Fájl Kuka ürítése menüelemet.

- A munkaasztalról

  Jobb gombbal kattintsunk a munkaasztalon található Kuka ikonra, majd válasszuk ki a Kuka ürítése menüpontot a felbukkanó menüből.

### Feljegyzések fűzése mappákhoz

A Jegyzetek fül segítségével feljegyzéseket csatolhatunk a mappákhoz. A következőképpen hozhatunk létre új feljegyzést:

1. Jelenítsük meg a mappát a nézetpanelen.

2. Kattintsunk a Jegyzetek fülre, ez megnyitja az oldalpanelen a Jegyzetek nézetet.

3. Írjuk meg feljegyzéseinket a Jegyzetek nézetbe.

## Programok futtatása a Nautilusból

A Nautilusnak van egy speciális mappája, ahol a programjainkat tárolhatjuk. Ha egy végrehajtható állományt adunk ehhez a mappához, az megjelenik a Programok almenüben. A program futtatásához válasszuk ki a Fájl Programok menüpont alól a megfelelő programot.

Ha a programnak egy fájlt szeretnénk átadni paraméterként, ki kell jelölnünk a kérdéses fájlt a nézetpanelen. Válasszuk ki a Fájl Programok menüpont alól a futtatandó programot. Kiválaszthatunk egyszerre több fájlt is, ilyenkor a programunk mindegyik fájl nevét megkapja paraméterként.

A Programok mappa tartalmának megjelenítéséhez válasszuk ki a Fájl Programok Programok mappa megnyitása menüpontot.

## Fájlok és mappák kinézetének módosítása

A Nautilus lehetővé teszi, hogy testreszabjuk a fájlok és mappák kinézetét. Ezt a fejezetet a Nautilus testreszabásának szenteljük.

### Matrica hozzáadása fájlokhoz vagy mappákhoz

A fájlokat vagy mappákat a következőképpen bélyegezhetjük meg:

1. Jelöljük ki az elemet, amelyre a matricát ragasztani szeretnénk.

2. Kattintsunk az elemre az egér jobb gombjával, majd válasszuk ki a Tulajdonságok menüpontot a felbukkanó menüből. Megjelenik a Tulajdonságok párbeszédablak.

3. Kattintsunk a Matricák fülre, ekkor megjelennek a matricák.

4. Válasszunk ki egy matricát.

5. A Tulajdonságok párbeszédablak bezárásához kattintsunk a Bezárás gombra.

### Fájl vagy mappa ikonjának megváltoztatása

A következőképpen cserélhetjük le egy adott fájl vagy mappa ikonját :

1. Jelöljük ki a módosítandó fájlt vagy mappát.

2. Válasszuk ki a Fájl Tulajdonságok menüelemet. Megjelenik a Tulajdonságok párbeszédablak.

3. A tulajdonságok párbeszédablak Alap fülén kattintsunk az Egyéni ikon kiválasztása gombra. Megjelenik az Ikon kiválasztása párbeszédablak.

4. Az Ikon kiválasztása párbeszédablakban választhatjuk ki a fájl vagy mappa új ikonját.

5. A Tulajdonságok párbeszédablak bezárásához kattintsunk a Bezárás gombra.

Ha egy adott fájltípushoz tartozó ikont szeretnénk lecserélni, használhatjuk a Fájltípusok és programok beállítást. A Fájltípusok és programok ablak megnyitásához, válasszuk ki az Alkalmazások Munkaasztal beállításai Haladó Fájltípusok és programok menüpontot.

Ha vissza szeretnénk térni a saját testreszabott ikonunkról a Fájltípusok és programok beállításnál megadott általános ikonhoz, jobb gombbal kattintsunk az ikonra, és a felbukkanó menüből válasszuk az Egyéni ikon eltávolítása menüpontot. Más megoldás: a Tulajdonság párbeszédablak Alap fülén kattintsunk az Egyéni ikon eltávolítása gombra.

### Elemek méretének módosítása a nézetben

A nézetpanelem megjelenő elemek méretét megváltoztathatjuk. A méretet akkor módosíthatjuk, ha a nézet fájlt vagy mappát jelenít meg. Az elemek méretét a következőképpen módosíthatjuk:

- Az elemek nagyításához válasszuk ki a Nézet Nagyítás menüpontot.

- Az elemek kicsinyítéséhez válasszuk ki a Nézet Kicsinyítés menüpontot.

- Ha az elemeket eredeti méretükre szeretnénk visszaállítani, válasszuk a Nézet Normál méret menüpontot.

Az elemek méretének megváltoztatására használhatjuk az eszköztáron található méretező gombokat. gosnautilus-TBL-42 bemutatja a méretezőgombok használatát.

### Méretezőgombok

Gomb | Gomb neve | Leírás
A képen a kicsinyítés gomb látható. | Kicsinyítés gomb | Kattintsunk erre a gombra, ha kicsinyíteni szeretnénk a nézetben az elemek méretét.
A képen a Normál Méret gomb látható | Normál méret gomb | Kattintsunk erre a gombra, ha eredeti méretükben szeretnénk látni az elemeket.
A képen a Nagyítás gomb látható | Nagyítás gomb | Kattintsunk erre a gombra, ha növelni szeretnénk a nézetben megjelenő elemek méretét.

A Nautilus megjegyzi, hogy egy adott mappánál milyen méretbeállítást használtunk. A következő alkalommal, amikor megjelenítjük a mappát, az elemek a korábban beállított mérettel jelennek meg. Más szóval, amikor átállítjuk az elemek méretét egy mappában, a mappát szabjuk testre, hogy az egy adott mérettel jelenítse meg az elemeket. Ahhoz, hogy a méretet visszaállítsuk a beállításoknál meghatározott értékre, válasszuk ki a Nézet Nézet visszaállítása az alapértelmezettre menüpontot.

### Nézetek használata fájlok és mappák megjelenítéséhez

A Nautilus több módot is kínál a fájlok tartalmának megtekintéséhez. A Nautilusban találhatók megjelenítő komponensek, ezek lehetővé teszik, hogy bizonyos típusú fájlokat a nézetpanelen jelenítsünk meg. Például megjeleníthetünk weblapokat a HTML-megjelenítő segítségével, vagy egyszerű szöveges fájlokat a szövegmegjelenítővel.

A Nautilusszal megnyithatjuk a fájlokat a megfelelő alkalmazással is. További információért, lásd: gosnautilus-28.

A Nautilusban a könyvtárak tartalmának megjelenítéséhez több nézet közül is választhatunk:

- Ikonnézet

  A mappa elemeit ikonként jeleníti meg. gosnautilus-FIG-1 bemutatja az ikonnézetet.

- Listanézet

  A mappa elemeit listában jeleníti meg. gosnautilus-FIG-3 bemutatja a listanézetet.

  #### Nautilus-ablak, listanézet

  A képen egy Nautilus-ablak látható, amit egy mappa tartalmát jeleníti meg listanézetben.

A Nézet menü segítségével választhatunk megjelenítési módot a mappákhoz és fájlokhoz. Használhatjuk továbbá a Nézet mint... legördülő menüt ugyanerre a célra. Mappa megjelenítésénél, megadhatjuk, hogy az elemek milyen sorrendben jelenjenek meg. Az elemek méretét a nézet menüből módosíthatjuk. A következő bekezdések azt írják le, hogy hogyan tudunk az ikonnézettel, a listanézettel és a fájlok nézeteivel dolgozni.

#### Nézet kiválasztása

Válasszuk ki a nézettípust a Nézet menüből.

Más megoldás: válasszuk ki a Nézet Nézet mint... menüelemet. Válasszuk ki a megfelelő nézetet a Megnyitás más megjelenítővel párbeszédablakon, majd kattintsunk a Kiválasztás gombra.

A nézet típusát a Nézet mint... legördülő listából is kiválaszthatjuk. A Nézet mint... legördülő lista a címsáv jobb oldalán található.

Más-más mappákat más-más nézetekben is megjeleníthetünk. A Nautilus megjegyzi, hogy egy adott mappához milyen nézetet rendeltünk. A következő alkalommal, amikor megjelenítjük a mappát, a Nautilus a korábban megadott nézetet alkalmazza. Ahhoz, hogy a nézetet visszaállítsuk a beállításoknál meghatározott értékre, válasszuk ki a Nézet Nézet visszaállítása az alapértelmezettre menüpontot.

#### Fájlok rendezése ikonnézetben

Amikor a mappa tartalmát ikonnézetben jelenítjük meg, megadhatjuk, hogy a nézet hogyan rendezze az elemeket. A rendezés megadásához válasszuk a Nézet Elemek rendezése menüpontot. Az Elemek rendezése almenü a következő lehetőségeket tartalmazza:

- A felső rész tartalmaz egy lehetőséget, amely segítségével kézzel rendezhetjük el fájljainkat.

- A középső rész olyan lehetőségeket tartalmaz, amelyek lehetővé teszik az automatikus rendezést.

- Az alsó részben található lehetőségek segítségével befolyásolhatjuk az elemeket rendezését a nézetben.

Az almenüből válasszuk a megfelelő lehetőséget. A lehetőségeket a következő táblázat írja le:

Lehetőség | Leírás
Kézzel | Lehetővé teszi, hogy kézzel rendezgessük a nézetben az elemeket. Fogjuk meg a mappákat és fájlokat, és húzzuk ezeket tetszőleges helyre a nézeten belül.
Név alapján | Ennek hatására a Nautilus ábécésorrendbe rendezi a fájlokat. A rendezés nem veszi figyelembe a kis és nagybetűk között különbséget. Ha beállítottuk, hogy a program a rejtett fájlokat is jelenítse meg, ezek jelennek meg utoljára.
Méret alapján | Ennek hatására a nézet méretük alapján rendezi az elemeket, a nagyobbakat jeleníti meg elöl. Méret szerinti rendezésnél a mappák az alapján rendeződnek, hogy hány elemet tartalmaznak. A mappák sorrendje nem a bennük található elemek összmérete alapján dől el.
Típus alapján | Ennek hatására a nézet fájltípus alapján rendezi ábécésorrendbe a fájlokat. A rendezés a Fájltípusok és programok beállításnál található MIME-típus leírását veszi alapul.
Módosítás dátuma alapján | Ennek hatására a nézet az utolsó módosítás dátuma alapján rendezi az elemeket. A legutóbb módosított elem kerül előre a listába.
Matricák alapján | Ennek hatására az elemek a rájuk ragasztott matricák alapján kerülnek rendezésre. A rendezés a matricák nevét veszi alapul. A matrica nélküli elemek kerülnek a lista végére.
Szorosabb elrendezés | Ennek hatására az ikonok közelebb kerülnek egymáshoz a nézetben.
Fordított sorrend | Ennek hatására a feljebb ismertetett rendezések alapértelmezett sorrendje megfordul. Ha például ábécésorrendbe rendeztük a fájlokat és kijelöljük a Fordított sorrend lehetőséget, a fájlok fordított ábécésorrendben jelennek meg.

A Nautilus megjegyzi, hogy egy adott mappában milyen rendezést alkalmaztunk. A következő alkalommal, hogy megjelenítjük a mappát, a nézet a korábban megadott rendezést alkalmazza. Másképp megfogalmazva, amikor átállítjuk az elemek rendezését egy mappában, a mappát szabjuk testre, hogy az egy adott sorrendben jelenítse meg az elemeket. Ahhoz, hogy az elrendezést visszaállítsuk a beállításoknál meghatározott értékre, válasszuk ki a Nézet Nézet visszaállítása az alapértelmezettre menüpontot.

#### Ikon nyújtása ikonnézetben

Ikonnézetben megváltoztathatjuk az elemet jelképező ikon méretét. Az ikont a következőképpen nyújthatjuk:

1. Jobb gombbal kattintsunk az átméretezendő elemre, majd válasszuk ki az Ikon széthúzása lehetőséget a felbukkanó menüből.

2. Fogjuk meg az ikont az egyik sarkánál, majd nyújtsuk a kívánt méretig.

   Az eredeti méret visszaállításához használjuk a jobbgombos menüben található Ikon eredeti méretének visszaállítása lehetőséget.

A munkaasztalon található ikonokat is széthúzhatjuk.

#### Nézet viselkedésének módosítása

A nézetek viselkedésének módosítására a következő lehetőségeink vannak:

- Megadhatjuk, hogy a nézet alapértelmezett az adott fájlhoz vagy mappához.

- Megadhatjuk, hogy a nézet alapértelmezett az adott fájltípushoz vagy minden mappához.

- Megadhatjuk, hogy a nézet jelenjen meg a Nézet mint ... almenüben egy adott fájl vagy mappa esetén.

- Megadhatjuk, hogy a nézet jelenjen meg a Nézet mint ... almenüben egy adott fájltípus vagy minden mappa esetén.

- Megadhatjuk, hogy a nézet ne jelenjen meg a Nézet mint ... almenüben egy adott fájl vagy mappa esetén.

A nézet viselkedését a következő módon módosíthatjuk:

1. Válasszuk ki a Nézet Nézet mint... menüpontot. Megjelenik a Megnyitás más megjelenítővel párbeszédablak.

2. Válasszuk ki a módosítani kívánt nézetet az ablakban található táblázatból.

3. Kattintsunk a Módosítás gombra. Megjelenik a Módosítás párbeszédablak. A következő tábázat a Módosítás párbeszédablak lehetőségeit mutatja be:

   Lehetőség | Leírás
   `elemtípus` elemek esetén vegye bele a menübe | Válasszuk ezt a lehetőséget, ha ehhez az elemtípushoz meg szeretnénk jeleníteni ezt a nézetet a Nézet mint... almenüben.
   `elemtípus` elemek esetén legyen alapértelmezett | Válasszuk ezt a lehetőséget, ha ehhez az elemtípushoz ezt a nézetet szeretnénk alapértelmezettként hozzárendelni.
   Csak `elemnév` elemek esetén vegye bele a menüben | Válasszuk ezt a lehetőséget, ha csak ennek az egy elemnek a Nézet mint... almenüjében szeretnénk megtalálni ezt a nézetet.
   Csak `elemnév` elemek esetén legyen alapértelmezett | Válasszuk ezt a lehetőséget, ha azt szeretnénk, hogy ennek az egy elemnek ez legyen az alapértelmezett nézete.
   Ne vegye bele a menübe `elemtípus` elemek esetén | Válasszuk ezt a lehetőséget, ha el szeretnénk távolítani ezt a nézetet az adott típusú elemek Nézet mint... almenüjéből.

4. Kattintsunk az OK gombra, majd kattintsunk a Mégsem gombra a Megnyitás más megjelenítővel párbeszédablak bezárásához.

A fájlokhoz rendelt műveleteket a Fájltípusok és programok beállításnál is módosíthatjuk. A Fájltípusok és programok beállítás megnyitásához kattintsunk az Ugrás ide gombra.

## Műveletek rendelése fájlokhoz

Amikor megnyitunk egy fájlt, a Nautilus a fájlhoz rendelt alapértelmezett műveletet hajtja végre. A Fájltípusok és programok beállítás tartalmazza a fájltípusokat, a hozzájuk tartozó kiterjesztéseket és alapértelmezett műveleteket. Ez a táblázat azt foglalja össze, hogy mi történik, amikor duplán kattintunk egy fájlra a Nautilusban.

A Nautilusszal is átállíthatod, hogy egy adott fájlhoz vagy fájltípushoz milyen művelet tartozzon.

A Fájltípusok és programok beállítással a következőket oldhatod meg:

- Megadhatod az adott fájltípushoz tartozó alapértelmezett műveletet. Ezt a műveletet akár módosíthatod is a Nautilusból.

- Egy fájltípust egy vagy több alkalmazáshoz társíthatunk. Az alapértelmezett művelet lehet például a fájl megnyitása a fájl típusához rendelt alkalmazások valamelyikével.

- Egy fájltípust egy vagy több megjelenítőhöz társíthatunk. Az alapértelmezett művelet lehet például a fájl megnyitása a fájl típusához rendelt megjelenítők valamelyikével.

- Fájlkiterjesztések és MIME-típusok összerendelése. A MIME-típus határozza meg a fájl formátumát, az internetes böngészők és levelezőprogramok ez alapján döntik el, hogy hogyan jelenítsék meg a fájlt.

### Műveletek módosítása

A következőképpen módosíthatjuk a fájlokhoz vagy fájltípusokhoz tartozó műveleteket:

- Megadhatjuk, hogy a művelet alapértelmezett az adott fájlhoz.

- Megadhatjuk, hogy a művelet alapértelmezett az adott fájltípushoz.

- Megadhatjuk, hogy a művelet jelenjen meg az adott fájl Megnyitás mint... almenüjében.

- Megadhatjuk, hogy a művelet jelenjen meg az adott fájltípus Megnyitás mint... almenüjében.

- Megadhatjuk, hogy a művelet ne jelenjen meg az adott fájltípus Megnyitás mint... almenüjében.

A műveletek módosításához a következőket kell tennünk:

1. A nézetpanelen válasszuk ki a fájlt, amelynek módosítani szeretnénk a műveleteit. Ha egy fájltípushoz tartozó műveletet szeretnénk módosítani, válasszunk egy megfelelő típusú fájlt.

2. Válasszuk ki a Fájl Megnyitás ezzel menüpontot. A következő lépések közül hajtsunk végre egyet:

   - Válasszuk ki a Más alkalmazás menüpontot. Megjelenik a Megnyitás más alkalmazással párbeszédablak.

   - Válasszuk ki a Más megjelenítő menüpontot. Megjelenik a Megnyitás más megjelenítővel párbeszédablak.

3. A táblázatból válasszuk ki az alkalmazást vagy nézetet, melynek viselkedését módosítani szeretnénk.

4. Kattintsunk a Módosítás gombra. Megjelenik a Módosítás párbeszédablak. A következő tábázat a Módosítás párbeszédablak lehetőségeit mutatja be:

   Lehetőség | Leírás
   `fájltípus` elemek esetén vegye bele a menübe | Válasszuk ezt a lehetőséget, ha ehhez a fájltípushoz ezt a alkalmazást vagy megjelenítőt meg szeretnénk találni a Megnyitás ezzel almenüben.
   `fájltípus` elemek esetén legyen alapértelmezett | Válasszuk ezt a lehetőséget, ha ehhez a fájltípushoz ezt a alkalmazást vagy megjelenítőt szeretnénk alapértelmezettként hozzárendelni.
   Csak `fájlnév` elemek esetén vegye bele a menüben | Válasszuk ezt a lehetőséget, ha ehhez a fájlhoz ezt a alkalmazást vagy megjelenítőt meg szeretnénk találni a Megnyitás ezzel almenüben, de a többi hasonló típusú fájl esetén nem.
   Csak `fájlnév` elemek esetén legyen alapértelmezett | Válasszuk ezt a lehetőséget, ha ehhez a fájlhoz ezt a alkalmazást vagy megjelenítőt szeretnénk alapértelmezettként hozzárendelni, de a többi hasonló típusú fájl esetén nem.
   Ne vegye bele a menübe `fájltípus` elemek esetén | Válasszuk ezt a lehetőséget, ha ennél a fájltípusnál nem szeretnénk ezt a alkalmazást vagy megjelenítőt megtalálni a Megnyitás ezzel almenüben.

5. Kattintsunk az OK gombra, majd kattintsunk a Mégsem gombra a párbeszédablak bezárásához.

A fájltípusokhoz rendelt műveleteket a Fájltípusok és programok beállításnál is módosíthatjuk. A Fájltípusok és programok beállítás megnyitásához kattintsunk az Ugrás ide gombra.

## A Nautilus testreszabása

A Nautilust testreszabhatjuk, hogy jobban megfeleljen egyéni elképzeléseinknek és igényeinknek. Ez a rész bemutatja, a Nautilus testreszabását.

### Beállítások

A Beállítások párbeszédablak segítségével módosíthatjuk a Nautilus-ablakok és a munkaasztal beállításait. A Beállítások párbeszédablak megjelenítéséhez válasszuk ki a Szerkesztés Beállítások menüpontot.

A beállítások az alábbi kategóriákra oszlanak:

- nézetek alapértelmezett beállításai

- a Nautilus-ablakok és a munkafelület kinézete

- az új Nautilus-ablakok viselkedése és a rajtuk megjelenő komponensek

- a munkaasztal és a Kuka viselkedése

- az elemek viselkedése az ikon- és listanézetekben

- az ikonaláírásokon megjelenő adatok

- az oldalpanelen megjelenő elemek

- a Nautilus működését gyorsító beállítások

#### A nézetek beállításai

Itt állíthatjuk be az alapértelmezett nézetet, és a lista- és ikonnézetek alapértelmezett beállításait. Az alapértelmezett nézet beállításához válasszuk ki a Szerkesztés Beállítások menüpontot. A Beállítások ablakon válasszuk ki a Nézetek kategóriát.

gosnautilus-TBL-30 összefoglalja a módosítható nézetbeállításokat. A Beállítások ablak tartalmaz egy Ikonnézet alapértelmezései és egy Listanézet alapértelmezései beállításcsoportot. A csoportok nagyjából ugyanazokat a beállítási lehetőségeket tartalmazzák. Minden beállítás megtalálható: gosnautilus-TBL-30.

#### Nézet beállításai

Párbeszédelem | Leírás
Új mappák megjelenítése mint | Itt határozhatjuk meg a mappák alapértelmezett nézetét. Amikor megnyitunk egy új mappát az ebben a nézetben jelenik meg.
Elemek rendezése | Itt határozhatjuk meg a mappák elemeinek alapértelmezett rendezését.
Alapértelmezett nagyítás | Itt határozhatjuk meg, hogy a mappa elemei milyen nagyításban – vagy kicsinyítésben – jelenjenek meg. A nagyítás határozza meg a mappában megjelenő elemek méretét.
Rendezés fordított sorrendben | Itt határozhatjuk meg, hogy a mappában megjelenő elemek az alapértelmezett rendezési sorrendhez képest fordított sorrendben jelenjenek meg. Ha kijelöljük ezt a lehetőséget, az Elemek rendezése legördülő listából kiválasztott rendezés sorrendjét megfordítjuk.
Szorosabb elrendezés használata | Csak az ikonnézetben. Ha ezt a lehetőséget választjuk, a mappa elemei közelebb kerülnek egymáshoz.

#### Nautilus-téma kiválasztása

A Nautilus tartalmaz témákat, ezek segítségével megváltoztathatjuk a Nautilus-ablakok és a munkaasztal kinézetét. A betűtípusok és témák beállításához válasszuk ki a Szerkesztés Beállítások menüpontot. Válasszuk ki a Kinézet kategóriát.

gosnautilus-TBL-35 összefoglalja a választható betűtípus és témalehetőségeket.

#### A kinézet beállításai

Párbeszédelem | Leírás
Nautilus-témák | A Nautilus-téma megváltoztatásához válasszunk egyet a listából.
Téma hozzáadása | Új Nautilus -téma hozzáadásához kattintsunk a Téma hozzáadása gombra. Megjelenik egy párbeszédablak, melynek segítségével telepíthetünk új témát.

#### Új ablakok beállításai

Az új Nautilus-ablakok beállításaihoz, válasszuk a Szerkesztés Beállítások menüpontot. A Beállítások ablakon válasszuk az Ablakok kategóriát.

gosnautilus-TBL-36 összefoglalja az ablakok beállításait.

#### Új ablak viselkedése

Lehetőség | Leírás
Minden fájl vagy mappa megnyitása új ablakban | Válasszuk ezt a lehetőséget, ha minden mappa és fájl megnyitásakor új ablakot szeretnénk.
Oldalpanel megjelenítése | Válasszuk ezt a lehetőséget, ha az új ablakokon szeretnénk oldalpanelt.
Eszközsor megjelenítése | Válasszuk ezt a lehetőséget, ha az új ablakokon szeretnénk eszköztárat.
Címsáv megjelenítése | Válasszuk ezt a lehetőséget, ha az új ablakokon szeretnénk címsávot.
Állapotsor megjelenítése | Válasszuk ezt a lehetőséget, ha az új ablakokon szeretnénk állapotsort.

#### A munkaasztal és a kuka beállításai

A Nautilus munkaasztal és kuka viselkedésének beállításához válasszuk ki a Szerkesztés Beállítások menüpontot. A Beállítások ablakon válasszuk ki a Munkaasztal és kuka kategóriát.

gosnautilus-TBL-43 összefoglalja a munkaasztal és kuka beállításokat.

#### Munkaasztal beállításai

Lehetőség | Leírás
A Nautilus jeleníti meg a munkaasztalt | Itt állíthatjuk be, hogy a Nautilus jelenítse meg a munkaasztal hátterét. Ha nem kapcsoljuk be ezt a lehetőséget, nem érjük el a következőket: Nem használhatjuk a Munkaasztalmenüt. Nem állíthatjuk át a munkaasztal háttérképét a Nautilusból. Nem használhatjuk a Nautilus Saját mappa indítóikonját és a munkaasztalon található Kukát. A Saját mappa indítóikonja és a Kuka ebben az esetben meg sem jelenik a munkaasztalon.
A saját könyvtárad tartalma jelenik meg a munkaasztalon | Válasszuk ezt a lehetőséget, ha a munkaasztalon a Saját mappánkban található fájlokat szeretnénk megjeleníteni.
Kérdezés a kuka ürítése vagy a fájlok törlése előtt | Válasszuk ezt a lehetőséget, ha a Kuka ürítése vagy fájlok törlése előtt figyelmeztető üzenetet szeretnénk kapni.
Olyan Törlés parancs engedélyezése, amely megkerüli a Kukát | Válasszuk ezt a lehetőséget, ha hozzá szeretnénk adni a Törlés parancsot a következő menükhöz: A Szerkesztés menühöz. Ahhoz a felbukkanó menühöz, amely fájlra, mappára vagy munkaasztalikonra való kattintáskor válik láthatóvá. A Törlés menüelem használatakor a fájlok azonnal és végérvényesen törlődnek a fájlrendszerről.

#### Ikon- és listanézetek beállításai

Az ikon és listanézetek viselkedésének beállításához válasszuk ki a Szerkesztés Beállítások menüpontot. A Beállítások ablakon válasszuk ki a Ikon- és listanézet kategóriát.

gosnautilus-TBL-37 összefoglalja az ikon- és listanézetek beállítási lehetőségeit.

#### Ikon- és listanézetek beállításai

Lehetőség | Leírás
Elemek aktiválása egy kattintással | Válasszuk ezt a lehetőséget, ha az alapértelmezett műveletet szeretnénk végrehajtatni a fájlkezelővel, amikor egy elemre kattintunk. Amikor ez a beállítás érvényben van, és az egérmutatót a az elemre helyezzük, az elem címe aláhúzva jelenik meg.
Elemek aktiválása dupla kattintással | Válasszuk ezt a lehetőséget, ha az alapértelmezett műveletet dupla kattintással szeretnénk elindítani.
Végrehajtás kattintáskor | Válasszuk ezt a lehetőséget, ha kattintás hatására futtatni szeretnénk a végrehajtható fájlokat. Végrehajtható fájl lehet például egy parancsállomány.
Megjelenítés kattintáskor | Válasszuk ezt a lehetőséget, ha meg szeretnénk jeleníteni a végrehajtható fájlok tartalmát, futtatás helyett.
Kérdezze meg minden alkalommal | Válasszuk ezt a lehetőséget, ha minden alkalommal, amikor végrehajtható fájlra kattintunk válaszolni szeretnénk a Nautilus kérdésére: végrehajtsa-e a fájlt, vagy jelenítse-e meg.
Rejtett fájlok | Válasszuk ezt a lehetőséget, ha a nézetpanelen meg szeretnénk jeleníteni a rejtett fájlokat is. A rejtett fájlok nevének első karaktere a pont (.).
Biztonsági másolatok | Válasszuk ezt a lehetőséget, ha a nézetpanelen meg szeretnénk jeleníteni a fájljainkról készült biztonsági másolatokat. A biztonsági másolat nevének utolsó karaktere a hullámvonal (~).
Speciális kapcsolók a Tulajdonságok ablakban | Válasszuk ezt a lehetőséget, ha a Tulajdonságok ablakban meg szeretnénk jeleníteni a következő speciális Jogosultságokat: Felhasználói ID beállítása (setuid) Csoport ID beállítása (setgid) Ragadós (Sticky)
Mappák a fájlok előtt | Válasszuk ezt a lehetőséget, ha rendezésnél a mappákat a fájlok előtt szeretnénk találni.

#### Az ikonfeliratok beállításai

Az ikonfeliraton található az ikonnézetben megjelenő fájl vagy mappa neve. Az ikonfelirat három további adatot tartalmazhat. Ezek az adatok a fájlnév alatt jelennek meg. Normális esetben csak egy adat látható, de ahogy felnagyítjuk az ikonokat a nézetben, egyre részletesebb információkat tudhatunk meg. Testreszabhatjuk, hogy milyen adatok jelenjenek meg az ikonfeliratban.

Az ikonfeliratok viselkedésének beállításához válasszuk ki a Szerkesztés Beállítások menüpontot. A Beállítások ablakon válasszuk ki az Ikonfeliratok kategóriát.

A megjelenítendő adatokat a három legördülő lista segítségével állíthatjuk be. Az elsőt az elsőből, a másodikat a másodikból és így tovább. A következő táblázat összefoglalja, hogy milyen adatokat jeleníthetünk meg:

Információ | Leírás
Méret | Az elem méretének megjelenítése
Típus | Az elem MIME-típusának leírása. Ez a Fájltípusok és programok beállításnál található.
Módosítás dátuma | Az elem utolsó módosításának dátuma.
Változtatás dátuma | Az elem inode-jának módosítási ideje. Az inode egy olyan adatstruktúra, amely tárolja a UNIX-fájlrendszereken található fájlok adatait. Minden fájlhoz egy inode tartozik. Az inode a fájl node-ját, típusát, tulajdonosát és helyét tartalmazza.
Hozzáférés dátuma | Az utolsó elérés dátumát jeleníti meg.
Tulajdonos | Az elem tulajdonosát jeleníti meg.
Csoport | Az elem tulajdonosának csoportját jeleníti meg.
Jogosultságok | Az elem jogosultságait jeleníti meg. Például: `-rwxrw-r--`.
Oktális jogosultságok | Az elem jogosultságait jeleníti meg, oktális formátumban. Például: `764`.
MIME-típus | Az elem MIME-típusát jeleníti meg.
Nincs | Nem jelenít meg további adatot az elemről.

#### Oldalpanel beállítások

Az oldalpanel viselkedésének beállításához válasszuk ki a Szerkesztés Beállítások menüpontot. A Beállítások ablakon válasszuk ki az Oldalpanel kategóriát.

gosnautilus-TBL-38 összefoglalja a lehetséges oldalpanel-beállításokat

#### Oldalpanel-beállítások

Lehetőség | Leírás
Előzmények | Ha ezt a lehetőséget kijelöljük, megjelenik az oldalpanelen az Előzmények fül.
Jegyzetek | Ha ezt a lehetőséget kijelöljük, megjelenik az oldalpanelen a Jegyzetek fül.
Fa | Ha ezt a lehetőséget kijelöljük, megjelenik az oldalpanelen a Fa fül.
Csak mappák mutatása | Ha ezt a lehetőséget kijelöljük, a Fa nézetben csak mappák jelennek meg.

#### A működés gyorsításának beállításai

A Nautilus egyes lehetőségei befolyással lehetnek az alkalmazás válaszidejére. Egyes lehetőségeket be lehet úgy állítani, hogy ez gyorsítson a Nautilus működésén. A következő táblázat a működést gyorsító lehetőségeket foglalja össze:

Lehetőség | Leírás
Mindig | A műveletet helyi és távoli fájlokon egyaránt végrehajtja.
Csak helyi fájlok | Csak helyi fájlokon hajtja végre a műveletet.
Soha | Sohasem hajtja végre a műveletet.

A Nautilus működését gyorsító beállításokhoz válasszuk ki a Szerkesztés Beállítások menüpontot. A Beállítások ablakon válasszuk ki a Teljesítmény kategóriát.

gosnautilus-TBL-41 összefoglalja a működést gyorsító beállítási lehetőségeket.

#### Teljesítménybeállítások

Párbeszédelem | Leírás
Szöveg mutatása az ikonokban | A szövegfájl ikonjában látható szövegelőnézet megjelenítéséhez válasszuk ki a megfelelő lehetőséget.
A mappában található elemek számának mutatása | A mappaelemek számának megjelenítéséhez válasszuk ki a megfelelő beállítást.
Képfájlokat kis előnézetként | Az előnézetképek megjelenítéséhez válasszuk ki a megfelelő lehetőséget. A Nautilus minden képet tartalmazó mappában létrehoz egy `.thumbnails` mappát, és ebben tárolja az előnézetképeket. Ne készíts előnézetképet az ennél nagyobb fájlokhoz: Itt adhatjuk meg a fájlméret felső korlátját, amely meghaladása esetén a Nautilus már nem készít előnézetképet.
Hangfájlok előnézete | A hangfájlok előnézetéhez válasszuk ki a megfelelő lehetőséget.

### Háttér megváltoztatása

A Nautilusban találhatók háttérképek, ezek segítségével testreszabhatjuk a következő elemek kinézetét:

- a Nautilus munkaasztal háttere

- oldalpanel

- nézetpanel

- panelek, kivéve a menüpanelt

A következőképpen változtathatjuk meg a hátteret:

1. Válasszuk ki a Szerkesztés Hátterek és matricák menüelemet. Megjelenik a Hátterek és matricák párbeszédablak.

2. A felhasználható minták kilistázásához kattintsunk a Minták gombra. A felhasználható színek megjelenítéséhez kattintsunk a Színek gombra.

3. A munkaasztal vagy panel háttérmintájának megváltoztatásához húzzuk a mintát a megfelelő helyre. Ha minta helyett színt szeretnénk használni, húzzuk a színt a megfelelő helyre.

4. A párbeszéd bezárásához kattintsunk a Bezárás gombra.

Másik megoldás: jobb gombbal kattintsunk az oldalpanel vagy a nézetpanel hátterére és a felbukkanó menüből válasszuk ki a Háttér módosítása menüelemet. Megjelenik a Hátterek és matricák párbeszédablak. A panel hátterének visszaállításához kattintsunk jobb gombbal a háttérre és válasszuk ki a felbukkanó menüből az Alapértelmezett háttér használata menüelemet.

Amikor megváltoztatjuk az oldalpanel vagy a nézetpanel hátterét egy adott mappában, a Nautilus megjegyzi ezt a beállítást. A következő alkalommal, amikor megjelenítjük a korábban átállított mappát, a módosított beállításokat látjuk. Másképp megfogalmazva: amikor megváltoztatjuk a mappa hátterét, a mappát szabjuk testre, hogy az a megfelelő háttérképpel jelenjen meg.

#### Minta hozzáadása

Új minta hozzáadásához válasszuk ki a Szerkesztés Hátterek és matricák menüelemet. Kattintsunk a Minták gombra, majd kattintsunk az Új minta hozzáadása gombra. Megjelenik a párbeszédablak. Az ablak segítségével keressük meg az új mintát. Kattintsunk az OK gombra.

#### Szín hozzáadása

Új szín hozzáadásához válasszuk ki a Szerkesztés Hátterek és matricák menüelemet. Kattintsunk a Színek gombra, majd kattintsunk az Új szín hozzáadása gombra. Megjelenik a színkiválasztó párbeszédablak. Az ablak segítségével válasszuk ki az új színt. Kattintsunk az OK gombra.

### Ablakelemek megjelenítése és elrejtése

A következő Nautilus-ablakelemek láthatóságát lehet állítani:

- Az oldalpanel elrejtéséhez válasszuk ki a Nézet Oldalpanel menüelemet. Az oldalpanel újbóli megjelenítéséhez válasszuk ki újra a Nézet Oldalpanel menüelemet.

- Az eszköztár elrejtéséhez válasszuk ki a Nézet Eszközsor menüelemet. Az eszköztár újbóli megjelenítéséhez válasszuk ki újra a Nézet Eszközsor menüelemet.

- Az oldalpanel elrejtéséhez válasszuk ki a Nézet Oldalpanel menüelemet. Az oldalpanel újbóli megjelenítéséhez válasszuk ki újra a Nézet Oldalpanel menüelemet.

- Az állapotsor elrejtéséhez válasszuk ki a Nézet Állapotsor menüelemet. Az állapotsor újbóli megjelenítéséhez válasszuk ki újra a Nézet Állapotsor menüelemet.

- Ha el szeretnénk távolítani egy fület az oldalpanelről, kattintsunk jobb gombbal az oldalpanelre, válasszuk ki az eltávolítandó fül nevét. A fül újbóli megjelenítéséhez kattintsunk ismételten jobb gombbal az oldalpanelre és válasszuk újra ki a megjelenítendő fül nevét.

## Cserélhető adathordozók használata

A Nautilus a következő cserélhető médiákat támogatja:

- CD-ROM

- Iomega Zip lemez

- Floppy lemez

Ahhoz, hogy a Nautilus felismerje a cserélhető médiát, léteznie kell a megfelelő bejegyzésnek a `/etc/fstab` fájlban.

### Média beillesztése

A média beillesztése annyit tesz, hogy a cserélhető adathordozón található adatok elérhetővé válnak. Amikor beillesztjük a médiát, az azon található fájlok a számítógép fájlrendszerének egy alkönyvtárában jelennek meg.

Az adathordozó beillesztéséhez helyezzük be a médiát a megfelelő eszközbe, Az adathordozót jelképező ikon megjelenik a munkaasztalon. Az ikon csak akkor jelenik meg, ha a rendszerbeállítások lehetővé teszik az eszköz automatikus beillesztését.

Ha a rendszer beállításai nem teszik lehetővé az automatikus beillesztést, kézzel kell beillesztenünk az eszközt. Jobb gombba kattintsunk a munkaasztalra, majd válasszuk ki a Lemezek → `eszköznév` menüelemet. Például floppy lemez beillesztéséhez válasszuk ki a Lemezek → Floppy menüpontot. A munkaasztalon megjelenik az eszközt jelképező ikon.

### Média tartalmának megjelenítése

A média tartalmát a következőképpen jeleníthetjük meg:

- Kattintsunk duplán a munkaasztalon található ikonra.

- Jobb gombbal kattintsunk a munkaasztalon megtalálható ikonra, majd válasszuk a Megnyitás menüpontot.

Megjelenik egy Nautilus-ablak, a média tartalmával. A nézet frissítéséhez kattintsunk a Frissítés gombra.

### Média tulajdonságainak megjelenítése

A cserélhető adathordozó tulajdonságainak megjelenítéséhez válasszuk ki a jobbgombos menüből a Tulajdonságok menüpontot. A média tulajdonságai egy párbeszédablakban jelennek meg.

A párbeszédablak bezárásához kattintsunk a Bezárás gombra.

### Média kiadása

A média eltávolításához kattintsunk jobb gombbal a média ikonjára, majd válasszuk ki a Kiadás lehetőséget. Ha a médiát befogadó eszköz tálcája motoros, a tálca kinyílik. Ha az eszköz tálcája nem motoros, megjelenik egy üzenet, amely közli, hogy a médiát biztonságosan el lehet távolítani.

A médiát nem lehet eltávolítani a motorral rendelkező eszközökből, amíg a kötet nincs leválasztva. Az adathordozó eltávolításához válasszuk le a kötetet. A lemezt a következőképpen távolíthatunk el a meghajtóból:

1. Zárjuk be minden Nautilus-ablakot, terminálablakot és minden más alkalmazást, amely használja a leválasztandó kötetet.

2. A jobb egérgombbal kattintsunk a leválasztandó lemez ikonjára, majd válasszuk ki a Kötet leválasztása menüelemet.

3. Vegyük ki a lemezt a meghajtóból.

   Ha a kötet leválasztása előtt vesszük ki a lemezt, a lemezen tárolt adat elveszhet!