# Cunoştinţe de bază

Acest capitol vă introduce cunoştinţele de bază de care aveţi nevoie pentru a lucra cu desktop-ul dumneavoastră.

## Cunoştinţe despre maus

Chiar dacă sunteţi foarte familiar cu dispozitive de tip maus, ar trebui totuşi să vă familiarizaţi cu convenţiile butoanelor şi terminologia acţiunilor folosite în acest manual. Această secţiune descrie de asemenea şi cursoarele de maus.

### Convenţii ale butoanelor de maus

Toate instrucţiunile din acest manual sunt pentru urmatoarele tipuri de dispozitive maus:

- Dispozitive care sunt configurate pentru utilizatori dreptaci.

- Dispozitive cu trei butoane. Dacă aveţi un maus cu două butoane, apăsaţi-le simultan pentru a simula efectul unui buton de maus din mijloc.

Convenţiile butoanelor de maus folosite în acest manual sunt:

Buton de maus | Definiţie
Buton de maus din stânga | Butonul din partea stângă a unui maus configurat pentru uz normal dreptaci.
Buton de maus din mijloc | Butonul din partea de mijloc a unui maus configurat pentru uz normal dreptaci.
Buton de maus din dreapta | Butonul din partea dreaptă a unui maus configurat pentru uz normal dreptaci.

Pentru a inversa butoanele mausului dumneavoastră, alegeţi Applications Desktop Preferences Mouse, apoi selectaţi opţiunile de care aveţi nevoie. Dacă inversaţi butoanele mausului dumneavoastră, atunci va trebui să inversaţi şi convenţiile de butoane folosite în acest manual.

### Acţiuni ale mausului

Următorul tabel descrie acţiunile pe care le puteţi efectua cu mausul:

Buton de maus | Definiţie
Butonul de maus din stânga | Folosit pentru efectuarea următoarelor acţiuni: Selectare text. Alegerea elementelor. Tragerea elementelor.
Butonul de maus din mijloc | Folosit pentru efectuarea următoarelor acţiuni: Lipirea textului. Mutarea elementelor.
Butonul de maus din dreapta | Deschide un meniu pentru obiectul selectat, dacă există.

De exemplu, dacă doriţi să copiaţi text atunci efectuaţi următorii paşi:

1. Selectaţi textul cu butonul de maus din stânga.

2. Mutaţi cursorul până în locul unde doriţi să copiaţi textul.

3. Daţi clic pe butonul din mijloc al mausului.

Puteţi de asemenea să daţi clic pe butonul din dreapta, pe fundalul desktop-ului, ca să deschideţi meniul Desktop Background.

### Terminologia acţiunilor mausului

Convenţiile folosite în acest manual pentru a descrie acţiunile pe care le puteţi lua cu mausul sunt după cum urmează:

Acţiune | Definiţie
Clic | Apăsaţi şi apoi eliberaţi butonul din stânga al mausului, fără să mişcaţi mausul.
Apăsare-şi-ţinere | Apăsaţi şi nu eliberaţi butonul din stânga al mausului.
Clic-stânga | La fel ca şi clic. Clic-stânga clarifică acţiunea atunci când ar putea exista confuzii cu clic-dreapta.
Clic-mijloc | Apăsaţi şi apoi eliberaţi butonul din mijloc al mausului, fără să mişcaţi mausul.
Clic-dreapta | Apăsaţi şi apoi eliberaţi butonul din dreapta al mausului, fără să mişcaţi mausul.
Dublu-clic | Apăsaţi şi eliberaţi butonul din stânga de două ori în succesiune rapidă, fără a mişca mausul.
Tragere | Apăsaţi şi ţineţi apăsat un buton al mausului, apoi mutaţi un obiect. De exemplu, puteţi trage o fereastră sau o pictogramă. Butoanele din stânga şi mijlocul mausului pot efectua trageri.
Tragere-şi-plasare | Apăsaţi-şi-ţineţi un buton al mausului, apoi mutaţi un obiect. De exemplu, puteţi să trageţi şi să plasaţi o fereastră sau o pictogramă. Eliberaţi butonul mausului pentru a plasa obiectul într-un nou loc.
Apucare | Arătaţi către un obiect pe care-l puteţi muta, şi apăsaţi-şi-ţineţi butonul mausului. De exemplu, puteţi apuca bara de titlu a unei ferestre, şi apoi să trageţi fereastra într-un nou loc.

### Cursoare de maus

În timp ce folosiţi mausul, aspectul cursorului se poate schimba. Înfăţişarea sa vă poate oferi informaţii cu privire la o operaţiune în progres. Următorul tabel vă descrie câteva cusoare de maus.

Cursor | Acţiune asociată | Descriere
Arată un cursor normal. | Arătaţi către un element, alegeţi un element dintr-un meniu | Cursorul normal. Cursorul care apare în timpul folosirii normale a mausului.
Arată cursorul de mutare. | Tragere-şi-plasare | Cursor de mutare. Indică faptul că atunci când plasaţi obiectul, acesta se va muta din vechea locaţie în cea nouă.
Arată cursorul de copiere. | Tragere-şi-plasare | Cursor de copiere. Indică faptul că atunci când plasaţi obiectul, o copie a sa este creată în locul unde-l plasaţi.
Arată cursorul de legătură. | Tragere-şi-plasare | Cursorul de legătură. Indică faptul că atunci când plasaţi obiectul, o legătură către obiect va fi făcută la locaul plasării.
Arată cursorul de întrebare. | Tragere-şi-plasare | Cursorul de întrebare. Indică faptul că atunci când plasaţi obiectul, apare un meniu. Puteţi alege să mutaţi sau să copiaţi obiectul, sau să creaţi o legătură către el.
Arată cursorul de interzis. | Tragere-şi-plasare | Cursorul de interzis. Indică faptul că nu puteţi plasa obiectul la locaţia curentă.
Arată cursorul de mutare al unui element de panou. | Cursorul de mutare al unui element de panou | Cursorul de mutare al unui element de panou. Indică faptul că aţi selectat un obiect de panou, pentru a-l muta.
Arată cursorul de redimensionare orizontală. | Redimensionează fereastra orizontal | Cursorul de redimensionare orizontală. Indică faptul că aţi apucat marginea verticală a unei ferestre pentru a o redimensiona pe orizontală.
Arată cursorul de redimensionare verticală. | Redimensionează fereastra vertical | Cursorul de redimensionare verticală. Indică faptul că aţi apucat marginea orizontală a unei ferestre pentru a o redimensiona pe verticală.
Arată cursorul de redimensionare de colţ. | Redimensionează fereastra orizontal şi vertical | Cursorul de redimensionare de colţ. Indică faptul că aţi apucat colţul unei ferestre pentru a o redimensiona orizontal si vertical
Cusorul de redimensionare al unui panou de fereastră sau coloană de tabel. | Redimensionează un panou de fereastră sau coloană de tabel | Cusorul de redimensionare al unui panou de fereastră sau coloană de tabel. Indică faptul că aţi selectat o coloană dintr-un tabel pentru a o redimensiona.

## Cunoştinţe despre tastatură

Pentru fiecare sarcină pe care o puteti face cu mausul, puteţi folosi tastatura pentru a efectua aceeaşi sarcină. Acceleratorii sunt taste care vă oferă un mod mai rapid de a efectua o sarcină.

Puteţi folosi acceleratorii pentru a efectua sarcini legate de desktop şi pentru a lucra cu elemente ale interfeţei cum ar fi panourile sau ferestrele. De asemenea, puteţi folosi acceleratorii în aplicaţii. Pentru a vă personaliza acceleratorii, alegeţi Applications Desktop Preferences Keyboard Shortcuts.

Vă puteţi modifica preferinţele de desktop să includă facilităţi de accesibilitate pentru tastatură.

Următoarele secţiuni descriu acceleratorii pe care îi puteţi folosi.

### Acceleratori pentru desktop

Cu ajutorul acceleratorilor pentru desktop, puteţi folosi tastatura pentru a efectua anumite sarcini legate de desktop. Următorul tabel listează câţiva acceleratori pentru desktop:

Acceleratori impliciţi | Funcţie
Alt F1 | Deschide GNOME Menu.
Alt F2 | Afişează dialogul Run Program
Print Screen | Face o poză.
Alt Print Screen | Face o poză a ferestrei focalizate.
Ctrl Alt săgeată dreapta | Comută la spaţiul de lucru din dreapta celui actual.
Ctrl Alt săgeată stânga | Comută la spaţiul de lucru din stânga celui actual.
Ctrl Alt săgeată sus | Comută la spaţiul de lucru de deasupra celui actual.
Ctrl Alt săgeată jos | Comută la spaţiul de lucru din josul celui actual.
Ctrl Alt d | Minimizează toate ferestrele, şi focalizează fundalul desktop-ului.
F1 | Lansează navigatorul online de help, şi afişează ajutor online.

### Acceleratori pentru ferestre

Cu ajutorul acceleratorilor pentru ferestre puteţi folosi tastatura pentru a efectua sarcini legate de ferestre. Urmatorul tabel listează câţiva acceleratori pentru ferestre:

Acceleratori impliciţi | Funcţie
Alt Tab | Comută între ferestre. Eliberaţi tasta pentru a selecta o fereastră.
Alt Esc | Comută între ferestre, în ordine inversă. Eliberaţi tasta pentru a selecta o fereastră.
F10 | Deschide primul meniu din partea stângă a barei de meniu.
Alt spacebar | Deschide Window Menu.
Tastele săgeţi | Comută focalizarea între elementele unui meniu.
Return | Alege un element dintr-un meniu.
Esc | Închide un meniu deschis.
Ctrl Alt săgeată dreapta | Comută la spaţiul de lucru din dreapta celui actual.
Ctrl Alt săgeată stânga | Comută la spaţiul de lucru din stânga celui actual.
Ctrl Alt săgeată sus | Comută la spaţiul de lucru de deasupra celui actual.
Ctrl Alt săgeată jos | Comută la spaţiul de lucru din josul celui actual.
Ctrl Alt d | Minimizează toate ferestrele, şi focalizează fundalul desktop-ului.

### Acceleratori pentru panou

Cu ajutorul acceleratorilor pentru panou, puteţi efectua sarcini legate de panou. Următorul tabel listează acceleratorii pentru panou:

Acceleratori impliciţi | Funcţie
Ctrl Alt Tab | Comută focalizarea între panou şi fundalul desktop-ului.
Ctrl F10 | Deschide meniul contextual pentru panoul selectat.
Tab | Comută focalizarea între diferite obiecte ale unui panou.
Return | Alege obiectul de panou sau elemntul de meniu selectat.
Shift F10 | Deschide meniul contextual pentru obiectul de panou selectat.
Tastele săgeţi | Comută focalizarea între diferite elemente ale unui meniu. De asemenea, mai comută focalizarea între elementele de interfaţă ale unui applet.
Esc | Închide un meniu deschis.
F10 | Deschide meniul Applications din Menu Panel, dacă Menu Panel este selectat.

### Acceleratori pentru aplicaţii

Cu ajutorul acceleratorilor pentru aplicaţii, puteţi efectua sarcini legate de aplicaţii, mai rapid decât dacă aţi folosi mausul. Următorul tabel listează câţiva acceleratori pentru aplicaţii:

Accelerator | Comandă
Ctrl N | Nou
Ctrl X | Decupează
Ctrl C | Copiază
Ctrl V | Lipeşte
Ctrl Z | Anulează
Ctrl S | Salvează
Ctrl Q | Ieşire

### Taste de acces

O bară de meniu este o bară din partea de sus a unei ferestre care conţine meniurile pentru aplicaţie. O tastă de acces este o literă subliniată dintr-o bară de meniu, dintr-un meniu, sau dialog pe care o puteţi folosi pentru a efectua o acţiune. Pe o bară de meniu, tasta de acces pentru fiecare meniu este subliniată.

Pentru a deschide un meniu, apăsaţi Alt, apoi apăsaţi tasta de acces. Într-un meniu, tasta de acces pentru fiecare element este subliniată. Pentru a alege un element apăsaţi tasta de acces pentru elementul respectiv. Următorul tabel afişează taste de acces exemplu pentru aplicaţia Text Editor:

Taste de acces | Funcţie
Alt F | Deschide meniul File.
N | Alege elementul New din meniul File.

De asemenea, puteţi folosi taste de acces pentru a accesa elementele unui dialog. Într-un dialog, majoritatea elementelor au o literă subliniată. Pentru a accesa un element anume dintr-un dialog, apăsaţi Alt, apoi apăsaţi tasta de acces. Următorul tabel afişează o tastă de acces exemplu din dialogul Preferences al aplicaţiei Text Editor:

Tastă de acces | Funcţie
Alt U | Focalizează căsuţa de bifare Use default theme font.

Puteţi folosi şi alte taste pentru a naviga într-o fereastră sau dialog.

Tastă | Funcţie
Tab | Mută focalizarea de la element la element într-o fereastră sau dialog.
Tastele săgeţi | Folosiţi tastele săgeţi pentru a efectua următoarele acţiuni: Într-o bară de meniu, mută focalizarea de la un meniu la următorul. Într-un meniu deschis, mută focalizarea de la un element la următorul. Mută focalizarea de la o opţiune la alta pentru a face o selecţie, de exemplu, într-un grup de butoane radio dintr-un dialog. Schimbă valoarea pe care o afişează un spin box.

## Utilizarea ferestrelor şi a dialogurilor

Această secţiune vă oferă informaţii despre cum sa utilizaţi ferestrele şi dialogurile.

### Redimensionarea panourilor în ferestre

Unele ferestre conţin mai mult decât un panou. Un panou este o subdiviziune a unei ferestre. De exemplu, fereastra Nautilus conţine un panou lateral şi un panou de vizualizare. O fereastră care conţine panouri are un mâner de redimensionare pe marginea dintre panouri. Pentru a redimensiona panoul, apucaţi mânerul, apoi trageţi marginea până la mărimea dorită.

### Utilizarea tabelelor

Unele ferestre conţin informaţii care sunt organizate într-un tabel. Această secţune descrie modul în care se lucrează cu tabele.

Pentru a schimba lăţimea unei coloane, trageţi una din marginile verticale ale coloanei.

În unele tabele, puteţi sorta informaţia dupa o anumită coloană. Pentru a sorta informaţia dintr-un tabel, daţi clic pe titlul din vârful coloanei după care doriţi să se facă sortarea. O săgeată-sus va fi afişată pe titlul coloanei după care este sortat tabelul. Următoarea figură arată săgeata-sus.

O săgeată-sus, pe titlul unei coloane.

Pentru a inversa ordinea de sortare, faceţi clic din nou pe titlul coloanei. Săgeata-sus se va schimba într-o săgeată-jos. Săgeata-jos indica faptul că informaţia din coloană este sortată în ordine inversă.

În unele tabele, puteţi selecta mai multe elemente. Următorul tabel descrie modul în care selectaţi elemente într-un tabel.

Sarcină | Acţiune
Selectarea unui element | Faceţi clic pe element.
Selectarea unui grup continuu de elemente | Apăsaţi şi ţineţi Shift. Daţi clic pe primul element din grup, apoi pe ultimul.
Selectarea mai multor elemente | Apăsaţi şi ţineţi Ctrl. Faceţi clic pe elementele pe care doriţi să le selectaţi.