# A haladó beállítások beállítóeszközei

A Haladó beállítóeszközökkel a következők beállítása végezhető el: alkalmazások, panelek és más felületelemek megjelenése és viselkedése, fájltípusok és alapértelmezett alkalmazások, munkamenet és automatikusan elinduló programok. Ez a fejezet a munkaasztal Haladó beállításait ismerteti.

## A haladó beállítóeszközök megnyitása

Egy Haladó beállítóeszközt a következő két módszer egyikével hívhatjuk elő:

- A Munkaasztal beállításai menüből

  Válasszuk az Alkalmazások Haladó menüpontot. Az almenüből válasszuk ki a kívánt beállítóeszközt. Megjelenik a beállítóeszköz párbeszédablaka.

- A Kezdd itt! helyről

  Nyissunk meg egy Nautilus-ablakot, és válasszuk az Ugrás Kezdd itt! menüparancsot. A másik lehetőség, hogy a munkaasztalon duplán kattintunk a Kezdd itt! ikonra. Megjelenik a Kezdd itt! hely. Kattintsunk duplán a Beállítások ikonra a Nautilus-ablakban, majd kattintsunk a Haladó mappára. Megjelennek a Haladó beállítóeszközök.

  Kattintsunk duplán a módosítani kívánt beállítás ikonjára. Megjelenik a beállítóeszköz párbeszédablaka.

## A CD-adatbázis beállításai

A CD-adatbázis beállítóeszköz lehetővé teszi egy CD-adatbázis megadását, amelyet a rendszer lekérdezhet. A CD-adatbázis CD-k adatait tárolja, például előadókat, albumcímeket és számcímeket. Amikor egy alkalmazás lejátssza a CD-t, lekérdezheti az adatait a CD-adatbázisból, majd megjelenítheti az információkat.

goscustlookandfeel-TBL-40 leírja a CD-adatbázis beállítóeszköz elemeit.

## CD-adatbázis beállításai

Elem | Leírás
Ne küldjön adatot | Jelöljük be ezt a lehetőséget, ha nem szeretnénk adatokat küldeni a CD-adatbázis kiszolgálójának.
Valós adatot küldjön | Jelöljük be ezt a lehetőséget, ha a nevünket és a gépünk nevét el szeretnénk küldeni a CD-adatbázis kiszolgálójának.
Más adatot küldjön | Jelöljük be ezt a lehetőséget, a más nevet és gépnevet akarunk a CD-adatbázis kiszolgálójának elküldeni. Adjuk meg a nevet a Név mezőben. Adjuk meg a gépnevet a Gépnév mezőben.
FreeDB round robin kiszolgáló | A FreeDB egy CD-adatbázis. A FreeDB round robin kiszolgáló FreeDB kiszolgálók terheléselosztásos alapon működő rendszere. Jelöljük be ezt a lehetőséget, ha a FreeDB adatbázist erről a kiszolgálóról akarjuk elérni.
Más FreeDB kiszolgáló | Válasszuk ezt a lehetőséget, ha a FreeDB CD-adatbázist másik kiszolgálóról kívánjuk elérni. A kívánt kiszolgálót jelöljük ki a kiszolgálók táblázatából.
Kiszolgálólista frissítése | Kattintsunk erre a gombra az elérhető FreeDB kiszolgálók táblázatának frissítéséhez.
Más kiszolgáló | Válasszuk ezt a lehetőséget, ha másik CD-adatbázist szeretnénk használni. Adjuk meg az adatbázist tartalmazó kiszolgáló nevét a Gépnév mezőben. Adjuk meg az adatbázis eléréséhez szükséges portszámot a Port mezőben.

## Fájltípusok és programok beállítása

A Fájltípusok és programok beállítóeszköz segítségével adhatjuk meg, hogy az egyes fájltípusokat hogyan hozzuk létre, mivel jelenítjük meg, és mivel szerkesztjük. Például megadhatjuk, hogy ha egy fájl egyszerű szövegfájl, akkor a szövegszerkesztővel kell megnyitni.

A Nautilus és más GNOME-alkalmazások a fájl tartalma alapján ismerik fel a fájl típusát. Ha az első néhány sorból ez nem állapítható meg, az alkalmazás ellenőrzi a fájl kiterjesztését.

goscustdoc-TBL-8 leírja a Fájltípusok és programok beállítóeszköz elemeit.

## A Fájltípusok és programok beállítóeszköz elemei

Elem | Leírás
Táblázat | A fájltípus-kategóriák tartalmának megtekintéséhez kattintsunk a kategória neve melletti nyílra. A kategória kinyílik, megjelenik minden fájltípus leírása, és a fájltípushoz tartozó kiterjesztések. Kattintsunk arra a fájltípusra, amellyel dolgozni szeretnénk.
Fájltípus hozzáadása | Kattintsunk erre a gombra fájltípus hozzáadásához. További információ: goscustlookandfeel-28.
Szolgáltatás hozzáadása | Kattintsunk erre a gombra szolgáltatás hozzáadásához. További információ: goscustlookandfeel-30.
Szerkesztés | Fájltípus, szolgáltatás vagy fájlkategória szerkesztéséhez jelöljük ki a szerkeszteni kívánt elemet, majd kattintsunk a Szerkesztés gombra.
Törlés | Fájltípus vagy szolgáltatás törléséhez jelöljük ki a törölni kívánt elemet, majd kattintsunk a Törlés gombra.

### Fájltípus hozzáadása

Fájltípus hozzáadásához a következő lépések szükségesek:

1. A Fájltípusok és programok beállítóeszköz elindításához válasszuk az Alkalmazások Munkaasztal beállításai Haladó Fájltípusok és programok menüpontot.

2. Kattintsunk a Fájltípus hozzáadása gombra. Megjelenik a Fájltípus hozzáadása párbeszédablak.

3. Írjuk be a fájltípus tulajdonságait a párbeszédablak mezőibe. A következő táblázat a Fájltípus hozzáadása párbeszédpanel elemeit írja le:

   Lehetőség | Feladat
   Nincs ikon | Válasszunk egy ikont, amely a fájltípust jellemzi. Az ikon választásához kattintsunk a Nincs ikon gombra. Megjelenik egy ikonválasztó párbeszédablak. Válasszunk innen egy ikont. Ha egy másik könyvtárból szeretnénk ikont választani, kattintsunk a Keres gombra. Az ikon kiválasztása után kattintsunk az OK gombra.
   Leírás | Adjuk meg a fájltípus leírását.
   MIME-típus | Adjuk meg a fájltípus MIME-típusát.
   Kategória | Adjuk meg a kategóriát, amelybe az új fájltípus tartozik a Fájltípusok és programok beállítóeszközben. Kattintsunk a Kiválasztás gombra, majd válasszunk kategóriát a Fájlkategória választása párbeszédablakból.
   Fájlnév kiterjesztések | Adjuk meg a fájltípushoz tartozó fájlnév kiterjesztéseket. Írjuk be a kiterjesztést a bal oldali mezőbe, majd kattintsunk a Hozzáadás gombra. A kiterjesztés törléséhez válasszuk ki azt a jobb oldali mezőből, majd kattintsunk az Eltávolítás gombra.
   Nézőkomponens | A következő kiadásban majd írunk erről is valamit.
   Alapértelmezett művelet | A következő kiadásban majd írunk erről is valamit.
   Futtatandó program | Ha nem jelöljük be a Kategória alapértelmezésének használata beállítást, adjuk meg a fájltípushoz tartozó programot. Írjunk be ebbe a mezőbe egy parancsot, amely a programot elindítja. A másik lehetőség, hogy egy régebben beírt parancsot használunk fel újra. Ehhez nyomjuk meg a mező melletti nyilat, és válasszunk a listából. Használhatjuk a Keresés gombot is a parancs megkereséséhez.
   Terminálban fusson | Jelöljük be ezt a négyzetet, ha a programnak terminálban kell futnia. Azokhoz a programokhoz érdemes ezt a beállítást kiválasztani, amelyek nem hoznak létre saját ablakot.

4. Kattintsunk az OK gombra.

### Szolgáltatás hozzáadása

Szolgáltatás hozzáadásához a következő lépések szükségesek:

1. A Fájltípusok és programok beállítóeszköz elindításához válasszuk az Alkalmazások Munkaasztal beállításai Haladó Fájltípusok és programok menüpontot.

2. Kattintsunk a Szolgáltatás hozzáadása gombra. Megjelenik a Szolgáltatás hozzáadása párbeszédablak.

3. Írjuk be a szolgáltatás tulajdonságait a párbeszédablak mezőibe. A következő táblázat a Szolgáltatás hozzáadása párbeszédpanel elemeit írja le:

   Lehetőség | Feladat
   Leírás | Adjuk meg a szolgáltatás leírását.
   Protokoll | Írjuk be a szolgáltatás protokollját.
   Futtatandó program | A következő kiadásban majd írunk erről is valamit.
   Program | Adjuk meg a fájltípushoz hozzárendelt programot. Írjuk be a programot elindító parancsot ebbe a mezőbe. A másik lehetőség, hogy egy korábban beírt parancsot használunk fel újra. Ehhez kattintsunk a mező melletti nyílra, és válasszuk ki a futtatni kívánt parancsot. Használhatjuk a Keresés gombot is a parancs megkereséséhez.
   Terminálban fusson | Jelöljük be ezt a négyzetet, ha a programnak terminálban kell futnia. Azokhoz a programokhoz érdemes ezt a beállítást kiválasztani, amelyek nem hoznak létre saját ablakot.

4. Kattintsunk az OK gombra.

## Panelek testreszabása

A Panel beállítóeszköz lehetővé teszi a panelek viselkedésének beállítását. Minden itt végrehajtott módosítás az összes panelre érvényes lesz.

## Panelek beállítása

Beállítás | Feladat
Fiók becsukása, ha valami indítva lett belőle | Jelöljük be ezt a négyzetet, ha azt szeretnénk, hogy a fiók becsukódjon, miután egy indítót kiválasztottunk belőle.
Animáció | Jelöljük be ezt a négyzetet, ha a panelek megjelenítését és elrejtését animáció kísérné.
Animáció sebessége | A legördülő listából válasszuk ki a kívánt animációsebességet.

## Alapértelmezett alkalmazások kiválasztása

Az Alapértelmezett alkalmazások beállítóeszköz segítségével megadhatjuk azokat az alkalmazásokat, amelyeket a munkaasztal indít el adott esetben. Például megadhatjuk, hogy az Xterm legyen az alapértelmezett terminálalkalmazás. Ha a Munkaasztal megnyitása után kiválasztjuk az Új terminál menüparancsot, az Xterm fog elindulni.

Az Alapértelmezett alkalmazások beállítóeszközben a következő lehetőségeink vannak:

- Webböngésző

- Szövegszerkesztő

- Terminál

### Webböngésző beállításai

Az alapértelmezett webböngésző beállításait a Webböngésző panellapon módosíthatjuk. Az alapértelmezett webböngésző nyílik meg, ha egy URL-re kattintunk. Például az alapértelmezett webböngésző indul el, ha egy alkalmazásban kiválasztunk egy URL-t, vagy egy URL-indítóikonra kattintunk a munkaasztalháttéren.

goscustlookandfeel-TBL-37 felsorolja az alapértelmezett webböngésző beállítási lehetőségeit.

### Az alapértelmezett webböngésző beállításai

Lehetőség | Feladat
Webböngésző kiválasztása | Válasszuk ezt a lehetőséget, ha szabványos webböngészőt szeretnénk használni. A lenyíló listából válasszuk ki a kívánt webböngészőt.
Egyéni webböngésző | Válasszuk ezt a lehetőséget, ha egyéni webböngészőt szeretnénk használni.
Parancs | Írjuk be az egyéni webböngészőt elindító parancsot. Ha meg szeretnénk jeleníteni a böngészőben azt az URL-t, amelyre rákattintunk, a parancs mögé írjuk be: `“%s”`.
Futtatás terminálban | Jelöljük be ezt a négyzetet, ha a parancsnak terminálban kell futnia. Az olyan böngészőkhöz válasszuk ezt a lehetőséget, amely nem hoz létre saját ablakot.

### Szövegszerkesztő beállításai

Az alapértelmezett szövegszerkesztő beállításait a Szövegszerkesztő panellapon módosíthatjuk.

goscustdoc-TBL-1 felsorolja az alapértelmezett szövegszerkesztő beállítási lehetőségeit.

### Az alapértelmezett szövegszerkesztő beállítása

Lehetőség | Feladat
Szerkesztő kiválasztása | Válasszuk ezt a lehetőséget, ha szabványos szövegszerkesztőt szeretnénk használni. A lenyíló listából válasszuk ki a kívánt szövegszerkesztőt.
Egyéni szerkesztő | Válasszuk ezt a lehetőséget, ha egyéni szövegszerkesztőt szeretnénk beállítani. Megjelenik a Egyéni szövegszerkesztő tulajdonságai párbeszédablak. Név: írjuk be az egyéni szövegszerkesztő nevét. Parancs: írjuk be az egyéni szövegszerkesztőt elindító parancsot. A program meg tud nyitni több fájlt: jelöljük be ezt a négyzetet, ha az alapértelmezett szövegszerkesztő képes egyszerre több fájlt megnyitni. A programot héjból kell futtatni: jelöljük be ezt a négyzetet, ha a parancsot egy terminálablakban kell futtatni. Jelöljük ezt be olyan szövegszerkesztőknél, amelyek nem hoznak létre saját ablakot.
Tulajdonságok | Kattintsunk erre a gombra az Egyéni szerkesztő tulajdonságai párbeszédablak megjelenítéséhez. A párbeszédablakban módosítsuk az egyéni szerkesztő beállításait.
Használja ezt a szerkesztőt szövegfájlok megnyitásához a fájlkezelőben | Jelöljük be ezt a négyzetet, ha ezzel a programmal szeretnénk megnézni a fájlkezelőben megnyitott szövegfájlokat.

### Terminál beállításai

Az alapértelmezett terminált a Terminál panellapon állíthatjuk be.

goscustlookandfeel-TBL-35 felsorolja az alapértelmezett terminál beállítási lehetőségeit.

### Alapértelmezett terminál beállításai

Lehetőség | Feladat
Terminál kiválasztása | Válasszuk ezt a lehetőséget, ha szabványos terminált kívánunk használni. A legördülő listában adjuk meg az alapértelmezett terminált.
Egyéni terminál | Válasszuk ezt a lehetőséget, ha egyéni terminált szeretnénk használni.
Parancs | Írjuk be az egyéni terminált elindító parancsot.
Futtatási paraméterek | Adjuk meg a parancshoz tartozó `exec` kapcsolót.

## Munkamenetek beállítása

A munkameneteket a Munkamenetek beállítóeszközzel lehet kezelni. Megadhatjuk a munkamenet beállításait, és a munkamenet kezdetén elindítandó alkalmazásokat. Beállíthatjuk, hogy a munkamenet végén az alkalmazások állapota mentésre kerüljön, és ez az állapot helyreálljon a következő munkamenet kezdetén. Ez a beállítóeszköz több GNOME-munkamenet kezelésére is alkalmas.

Az Munkamenet beállítóeszközben a következő lehetőségeink vannak:

- Munkamenet beállításai

- Aktuális munkamenet

- Automatikusan elinduló programok

### Munkamenetek beállítása

A Munkamenet beállításai panellapon kezelhetők a munkamenetek, és az aktuális munkamenet beállításai.

goscustsession-TBL-11 felsorolja a munkamenet beállítási lehetőségeit.

### Munkamenetek beállítása

Lehetőség | Feladat
Indulókép megjelenítése bejelentkezéskor | Válasszuk ezt a lehetőséget, ha indulóképet szeretnénk látni a munkamenet elindításakor.
Megerősítés kérése kilépés előtt | Jelöljük be ezt a négyzetet, ha a kilépés előtt egy megerősítést kérő párbeszédablakot szeretnénk látni.
Munkamenet változásainak automatikus mentése | Jelöljük be ezt a négyzetet, ha a munkamenet-kezelővel automatikusan menteni szeretnénk a munkamenet aktuális állapotát. A munkamenet-kezelő menti a nyitott munkamenet-vezérelt alkalmazások állapotát és beállításait. A legközelebbi munkamenet-indításnál az alkalmazások automatikusan elindulnak, és a mentett állapotuk visszaáll. Ha nem jelöljük be ezt a négyzetet, akkor a Kijelentkezés megerősítése párbeszédablakban megjelenik a Beállítások mentése jelölőnégyzet.
Munkamenetek | A párbeszédablaknak ezen a részén a munkaasztal munkameneteit kezelhetjük a következőképpen: Új munkamenet létrehozásához kattintsunk a Hozzáadás gombra. Megjelenik az Új munkamenet hozzáadása párbeszédablak. Adjuk meg itt a munkamenet nevét. A munkamenet nevének megváltoztatásához jelöljük ki a munkamenetet az Aktuális munkamenet kiválasztása táblázatból. Kattintsunk a Szerkesztés gombra. Megjelenik a Munkamenet nevének szerkesztése párbeszédablak. Írjuk be a munkamenet új nevét. A munkamenet törléséhez jelöljük ki a munkamenetet az Aktuális munkamenet kiválasztása táblázatból. Kattintsunk a Törlés gombra. Amikor a GDM segítségével belépünk, választunk egy munkamenetet. A használandó munkamenetet több munkamenet közül választhatjuk ki.

### Munkamenet tulajdonságainak beállítása

Az Aktuális munkamenet panellapon adhatjuk meg az indítási sorrendet, és az aktuális munkamenetben futó munkamenet-vezérelt alkalmazások újraindításának típusát.

sessprop01 felsorolja a munkamenet tulajdonságainak beállítási lehetőségeit.

### Munkamenet tulajdonságai

Lehetőség | Feladat
Sorrend | A Sorrend beállítás adja meg a munkamenet-vezérelt alkalmazások elindítási sorrendjét. A munkamenet-kezelő az alacsonyabb értékkel rendelkező alkalmazásokat indítja el először. Az alapértelmezett érték 50. Az alkalmazás indítási prioritásának megadásához jelöljük ki az alkalmazást a táblázatból, és a Sorrend mezőben adjuk meg a kívánt értéket.
Stílus | A Stílus beállítás az alkalmazás újraindításának módját határozza meg. Az alkalmazás újraindítási módjának megadásához jelöljük ki az alkalmazást a táblázatból, és válasszunk az alábbi lehetőségek közül: Normál Automatikusan elindul a GNOME-munkamenet kezdetén. Az ilyen stílusú alkalmazások bezárásához használjuk a `kill` parancsot a munkamenet folyamán. Újraindítás Automatikusan újraindítja az alkalmazást ha bezárjuk vagy befejezzük. Az olyan alkalmazásokhoz válasszuk ezt a beállítást, amelyeknek a munkamenet ideje alatt mindig futniuk kell. Az ilyen stílusú alkalmazásokat úgy állíthatjuk le, hogy táblázatból kijelöljük, majd az Eltávolítás gombra kattintunk. Kuka Nem indul el a GNOME-munkamenet indításakor. Beállítások Automatikusan elindul a munkamenet kezdetekor. Az ilyen stílusú alkalmazások általában alacsony elindítási értékkel rendelkeznek, és a GNOME-os és munkamenet-vezérelt alkalmazások beállításait tartalmazzák.
Eltávolítás | Kattintsunk az Eltávolítás gombra a listából kijelölt alkalmazás törléséhez. Az alkalmazás törlődik a munkamenet-kezelőből, és bezáródik. A törölt alkalmazások nem indulnak el a legközelebbi munkamenetben.
Alkalmaz | Kattintsunk az Alkalmaz gombra az indítási sorrend és az újraindítási stílus változtatásainak érvényesítéséhez.

### Automatikusan elinduló programok beállítása

A Munkamenetek beállítóeszköz Automatikusan elinduló programok panellapján állíthatjuk be a nem munkamenet-vezérelt automatikusan elindítandó alkalmazásokat. Ezek az alkalmazások automatikusan elindulnak a munkamenet kezdetekor. A panellapon megadhatjuk a nem munkamenet-vezérelt alkalmazásokat elindító parancsokat, amelyek belépéskor automatikusan végrehajtódnak.

A munkamenet-vezérelt alkalmazásokat is el lehet automatikusan indítani. Bővebb információ: goscustsession-16.

goscustsession-TBL-19 felsorolja az elindítandó alkalmazások beállítási lehetőségeit.

### Elindítandó programok beállításai

Lehetőség | Feladat
További elindítandó programok | Használjuk ezt a táblázatot a nem munkamenet-vezérelt alkalmazások kezelésére a következőképpen: Elindítandó alkalmazás hozzáadásához kattintsunk a Hozzáadás gombra. Megjelenik az Elindítandó program hozzáadása párbeszédablak. Írjuk be az alkalmazást elindító parancs nevét az Elindítandó parancs mezőbe. A másik lehetőség, hogy a Keres gombra kattintás után megkeressük a parancsot. A Keres gombbal a parancssorhoz hozzáfűzendő fájlt is megadhatunk. Például a parancssorba beírhatjuk az `emacs` parancsot, és utána megkereshetjük a szerkesztendő fájlt. Ha egynél több elindítandó alkalmazást adunk meg, használjuk a Prioritás mezőt az alkalmazások elindítási sorrendjének meghatározásához. Az elindítandó alkalmazás szerkesztéséhez válasszuk ki az alkalmazást, majd kattintsunk a Szerkesztés gombra. Megjelenik az Elindítandó program szerkesztése párbeszédablak. A párbeszédablakban módosíthatjuk a parancsot és az elindítási prioritást. Az automatikusan elindítandó alkalmazás törléséhez válasszuk ki az alkalmazást, majd kattintsunk a Törlés gombra.