# Fogalomtár

applet

Az applet kicsi, interaktív alkalmazás, amely egy panelen foglal helyet. Ilyen például a CD-lejátszó. Minden appletnek egyszerű felhasználói felülete van, amelyet az egérrel vagy a billentyűzettel lehet kezelni.

munkaasztalháttér-ikon

Egy ikon a munkaasztalon, amelyet fájlok, mappák vagy alkalmazások megnyitására használhatunk. A munkaasztalháttér-ikonok segítségével gyorsabbal elérhetjük a gyakran használt fájlokat, mappákat és alkalmazásokat.

DNS-név

A számítógépet a hálózaton azonosító egyedi név.

fiók

A fiók egy kicsúszó kiegészítése a panelnek, amelyet a fiókikon segítségével lehet kinyitni és becsukni.

GNOME-megfelelő alkalmazás

A szabványos GNOME programkönyvtárakat használó alkalmazásokat GNOME-megfelelő alkalmazásoknak nevezik. Például a Nautilus és a gedit GNOME-megfelelő alkalmazások.

forróbillentyű

A forróbillentyű olyan billentyűparancs, amely alkalmazást indít el.

inode

Adatstruktúra, amely a UNIX-os fájlrendszerekben lévő fájlokról hordoz információt. Minden fájlnak egy inode-ja van. Az inode tartalmazza a csomópontot, a típust, a tulajdonost és a fájl helyét.

IP-cím

A számítógépet a hálózaton azonosító egyedi szám.

billentyűparancs

A billentyűparancs olyan billentyűkombináció, amely a szokásos módszer mellett egy másik lehetőséget nyújt egy bizonyos művelet elvégzésére.

indító

Az indító egy meghatározott alkalmazást indít el, végrehajt egy parancsot, vagy megnyit egy fájlt. Az indító elhelyezkedhet egy panelen vagy egy menüben.

menüsor

A menüsor az alkalmazás ablakának tetején helyezkedik el, és az alkalmazás menürendszerét tartalmazza.

befűzés (mount)

A befűzés művelete teszi lehetővé, hogy egy fájlrendszert elérjünk. Amikor befűzünk egy fájlrendszert, az egy alkönyvtárként csatlakozik a teljes fájlrendszerhez.

ablaktábla

Az ablaktábla egy ablak része. Például a Nautilus ablaka tartalmazza az oldalpanelt és a fő ablaktáblát.

beállítóeszköz

Olyan célprogram, amely a munkaasztal viselkedésének egy meghatározott oldalát befolyásolja.

gyorsbillentyűk

A gyorsbillentyűk olyan billentyűkombinációk, amelyekkel egy művelet gyorsan elvégezhető.

rétegezési sorrend

A rétegezési sorrend az a sorrend, amelyben az ablakok rétegződnek egymásra a képernyőn.

állapotsor

Az állapotsor az ablak alján helyezkedik el, és az ablakban éppen nézett dolog állapotáról ad információt.

eszköztár

Az eszköztár az a sáv, amelyen az alkalmazás leggyakrabban használt parancsai foglalnak helyet. Az eszköztár általában a menüsor alatt jelenik meg.

URL

Az URL a világhálón elhelyezkedő objektum egyedi címe.

nézet

A Nautilus egyik komponense, amely lehetővé teszi egy mappa többféle megjelenítését. Például a Nautilus tartalmazza az ikonnézetet, amely segítségével a mappa tartalma ikonokként jelenik meg. A Nautilus tartalmazza a listanézetet is, amelyben a mappa elemei listaként jelennek meg.

nézőkomponens

Olyan Nautilus komponens, amely lehetővé teszi egy adott fájltípus megtekintését a nézetpanelen. A nézőkomponens a fájltípusra vonatkozó menüparancsokat adhat a Nautilus-menükhöz. A nézőkomponens azt is lehetővé teheti, hogy a Nautilus méretezőgombjaival az elem nagyságát megváltoztassuk a nézetpanelen.

munkaterület

A munkaterület a munkaasztalnak az a része, amelyen dolgozhatunk.